title: Halo: The Master Chief Collection

text: Halo-sarjan peleissä pelaajalla on käytössään energiakilpi, joka torjuu pelaajan kohdistuvat osumat. Kilpi sammuu sen saatua tarpeeksi vahinkoa, jonka jälkeen pelaaja voi kuolla. Energiakilpi palautuu muutaman sekunnin jälkeen. Pelaaja ohjaa jokaisessa pelissä Master Chiefiä, joka on geneettisesti ja fyysisesti paranneltu Spartan-II -supersotilas. "Halo 2:ssa" ja "3:ssa" voidaan pelata myös Covenant-liittoumaan kuuluvalla Arbiterilla.


title: Halo: The Master Chief Collection

text: Pelimekaniikoissa on hieman eroja eri osien välillä. Esimerkiksi "Combat Evolved" on ainoa peleistä, jossa pelaajan terveyspisteet ovat näkyvissä. "Halo 2:ssa" ja "Halo 3:ssa" pelaaja voi ampua kahdella aseella samanaikaisesti. Lisäksi kolmannessa osassa on kertakäyttöisiä apuvarusteita (engl. "Equipment"). "Halo 4:ssä" pelaaja voi luoda moninpelissä oman aloitusvarustuksensa, sekä käyttää juoksemis- ja haarniskakykyjä ("armor abilities").


title: Halo: The Master Chief Collection

text: Eniten uudistuksia on kokenut "Halo 2 Anniversaryn" kampanja. Blur Studio on uudistanut pelin välinäytökset ja peliin on lisätty terminaaleja, jotka selventävät pelin taustatarinaa. Pelissä on uudet alku- ja loppunäytökset, jotka antavat vihjeitä liittyen "Halo 5:n" tarinaan. Muiden pelien resoluutio on nostettu 1080 pikselin tarkkuuteen ja ruudunpäivitysnopeus 60 ruutuun sekunnissa. Kaikki sisältö, kuten vaikeustasoa muokkaavat kallot ja haarniskat, on avattu etukäteen.


title: Halo: The Master Chief Collection

text: Moninpeli sisältää kaikkien pelien moninpelit sekä kaikki niihin julkaistut kartat, myös alun perin yksinoikeudella PC:lle julkaistut kartat. Pelien ruudunpäivitysnopeus on 60 ruutua sekunnissa ja jokainen niistä käyttää alkuperäistä pelimoottoriaan, jonka seurauksena myös alkuperäisten pelien ohjelmointivirheeet ovat yhä pelissä. Moninpelien luvattiin myös käyttävän dedikoituja servereitä. Niiden lisäksi kuusi "Halo 2:n" kartoista on tehty uudelleen "Halo 2 Anniversaryn" pelimoottorille. Kaikki "Halo 2 Anniversaryn", "Halo 3:n" ja "Halo 4:n" kartat ovat muokattavissa Forge-kenttäeditorissa. Pelistä riippuen on mahdollista pelata jaetun ruudun moninpeliä joko kahdella tai neljällä pelaajalla. Peliä ei voi pelata Xbox 360:llä pelaavia vastaan.


title: Halo: The Master Chief Collection

text: "The Master Chief Collectionin" kilpailulliset pelilistat käyttävät samanlaista taitoon pohjautuvaa ranking-järjestelmää kuin "Halo 2:ssa". Pelaajan voittaessa hänen sijoituksensa nousee ja hävitessä laskee. Pelaajan ranking-sijoitus ei kuitenkaan ole sama jokaisessa pelilistassa. Tasoja järjestelmässä on yhteensä 50.


title: Halo: The Master Chief Collection

text: Pelin ostajat saivat mahdollisuuden osallistua "in" betatestiin, joka kesti kolme viikkoa.


title: Halo: The Master Chief Collection

text: "Halo 4:n" yhteistyössä pelattavat "Spartan Ops" -jaksot lisättiin kokoelmaan joulukuussa. "Halo 2 Anniversaryn" moninpeliin lisättiin julkaisun jälkeen uusi kartta hyvityksenä pelin teknisistä ongelmista. "Remnant"-niminen kartta tunnettiin "Halo 2:ssa" nimellä "Relic". Myös "Halo 3: ODST" lisättiin julkaisun jälkeen kokoelmaan, mutta se ei sisältänyt "Firefight"-moninpelimuotoa.


title: Halo: The Master Chief Collection

text: Kokoelman kolme ensimmäistä peliä sijoittuvat vuosille 2552 ja 2553, neljännen osan sijoittuessa vuoteen 2557. Ihmiskunta on asuttanut asuttanut useita planeettoja matkustamalla hyperavaruuden ("slipspace") kautta, mutta osa näistä planeetoista on tuhottu muukalaisliittouma Covenantin toimesta. Covenant palvoo muinaista ja kauan sitten kadonnutta Forerunner-rotua ja sen etsii pyhäinjäännöksiä, kuten Halo-renkaita. Halo-renkaat ovat valtavia rengasmaailmoja, joita on yhteensä seitsemän ympäri galaksia. Covenant uskoo renkaiden olevan tie tuonpuoleiseen, mutta oikeasti renkaat on suunniteltu parasiittieliö Floodin hävittämiseen. Halo-renkaat tuhoavat Floodin ravintonaan käyttämän biomassan 25 000 valovuoden säteeltä, näännyttäen Floodin lopulta nälkään.


title: Halo: The Master Chief Collection

text: Jokaisessa neljässä pääsarjan pelissä päähenkilönä toimii geneettisesti muunneltu Spartan-II -sotilas Master Chief. Jokaisessa pelissä Master Chiefin mukana kulkee tämän tekoälykumppani Cortana. Halo 2:n kampanjan aikana pelaaja pääsee ohjaamaan myös Sangheili-rotuun kuuluvaa Arbiteria, joka on saanut käskyn Covenant-liittouman uskonnollisilta johtajilta, profeetoilta, sovittaa syntinsä annettuaan ensimmäisen Halo-renkaan tuhoutua. Arbiter on pelattavana hahmona myös "Halo 3:ssa" kulkiessaan Master Chiefin mukana tehtävien aikana.


title: Halo: The Master Chief Collection

text: United Nations Space Commandin "Pillar of Autumn"-avaruuslaiva löytää ensimmäisen Halo-renkaan. Covenant hyökkää laivalle ja "Pillar of Autumn" törmää rengasmaailmaan. Master Chief yrittää koota renkaalla olevat ihmiset kokoon, mutta Covenantin vaupautettua Floodin hän joutuu tuhoamaan renkaan.


title: Halo: The Master Chief Collection

text: Master Chief palattua Maahan hänet viedään "Cairo Station" -avaruusasemalla palkintojenjakoseremoniaan, jossa hänet palkitaan ponnisteluistaan. Kesken tilaisuuden Covenant hyökkää avaarusasemalla, jolloin Master Chief joutuu puolustamaan sitä. Pian tämän jälkeen hän saapuu Maan pinnalle afrikkalaiseen New Mombasan kaupunkiin ja taistelee Katumuksen profeetan (engl. Prophet of Regret) johtamia joukkoja vastaan. Covenant-joukot joutuvat lopulta vetäytymään. Toisaalla Sangheili-komentaja Thel 'Vadamee tuomitaan kuolemaan. Covenantin profeetat kuitenkin päättävät armahtaa 'Vadameen, jolloin tämä nousee Arbiteriksi. Arbiter saa tehtäväkseen tappaa profeettojen tahtoa vastaan toimivan ryhmän johtajan.


title: Halo: The Master Chief Collection

text: Master Chief ja Arbiter vastikään löydetylle Halo-renkaalle, Installation 05:lle, jossa Master Chief pyrkii estämään renkaan laukaisemisen ja Arbiter yrittää löytää renkaan laukaisemiseen tarvittavan apuvälineen. Covenantin sisällä syttyy kuitenkin sisällissota Sangheilien saadessa tietää Halo-renkaan tuhoavan kaiken älyllisen elämän. Renkaan laukaisu estetään, jonka jälkeen loput Covenantille uskolliset joukot pakenevat Maahan viimeistelläkseen invaasion. Maassa joukot aktivoivat Forerunnereiden portaalin, joka johtaa galaksin ulkopuolella sijaitsevalle The Arkille, jonka avulla voidaan laukaista kaikki galaksin Halo-renkaat.


title: Halo: The Master Chief Collection

text: Sodan levitessä Arkille ihmiskunta ja Sangheilit solmivat liittouman voidakseen pysäyttää Totuuden profeetan ("Prophet of Truth") laukaisemasta Halo-renkaita ja tuhoamasta koko galaksin elämää. Onnistuneen tehtävän jälkeen Master Chief ja Cortana jäävät ajelehtimaan yksin avaruuteen Forward Unto Dawn -alukseen. Master Chief jää kryotankkiin, jossa Cortana syväjäädyttää hänet.


title: Halo: The Master Chief Collection

text: Forward Unto Dawnin ajelehdittua neljä vuotta avaruudessa Cortana herättää Master Chiefin syväjäädytyksestä. Alus törmää Forerunner-planeetta Requiemille. Master Chief vapauttaa vahingossa Didact-nimisen forerunnerin, joka yrittää käyttää Composer-asetta muutaakseen ihmiskunnan Promethean-sotilaiksi. Didactin kanssa naimisissa ollut Librarian avulla Master Chief saa vastustuskyvyn Composeria vastaan. UNSC:n Infinity-avruusalus pelastaa Master Chiefin ja Cortanan, jossa he saavat apuvälineitä Didactin pysäyttämiseen. Master Chief onnistuu tuhoamaan Composerin ydinaseella, mutta sen seurauksena Cortana kuolee pelastaessaan Master Chiefin räjähdykseltä.


title: Halo: The Master Chief Collection

text:
Kuukausia myöhemmin Infinity palaa Requiemille jahtaamaan Covenant-johtaja Jul 'Mdamaa. Lopulta Requiem tuhoutuu ja tohtori Catherine Halsey ryhtyy yhteistyöhön 'Mdaman kanssa kuultuaan UNSC:n haluavan tappaa hänet.
Engadget-verkkosivusto kertoi toukokuussa 2014 lähteisiinsä nojaten Halon pääsarjan pelien ilmestyvän uudelleen Xbox Onelle. Microsoft ei suostunut kommentoimaan huhuja. Virallisesti "The Master Chief Collection" julkistettiin kuukauden kuluttua E3-messuilla. Kokoelman vahvistettiin sisältävän "Halo: Combat Evolved Anniversaryn", "Halo 2 Anniversaryn", "Halo 3:n" ja "Halo 4:n". Niiden ohella mukana tulisi Ridley Scottin tuottama "Halo: Nightfall" -sarja ja pääsy "Halo 5: Guardiansin betaan". 343 Industries kehitti pelin yhdessä Saber Interactiven, Ruffian Gamesin, Certain Affinityn, Blur Studion ja United Front Gamesin kanssa.


title: Halo: The Master Chief Collection

text: "Halo: Combat Evolved Anniversary" kampanja on käännös Saber Interactiven vuoden 2011 uudelleenjulkaisusta. Se ei kuitenkaan tue Xbox 360:n Kinectin äänikomentoja. "Combat Evolvedin" moninpeli on käännös pelin PC-versiosta, mutta käyttää samoja asetuksia kuin alkuperäinen Xbox-peli. Ruffian Games käänsi "Halo 3:n" ja "Halo 4:n". Pelejä ei ole juurikaan uudistettu, mutta valaistusta ja ruudunpäivitysnopeutta on parannettu. 343 Industries suunnitteli kokoelman käyttöliittymät sekä sen verkko-ominaisuudet, kun taas United Front Games teki pelien välille yhtenäisen käyttöliittymän.


title: Halo: The Master Chief Collection

text: Microsoftin Xbox-osaston johtaja Phil Spencerin mukaan kokoelman sijasta alun perin oli tarkoitus tehdä uusioversio vain "Halo 2:sta" kymmenvuotisjulkaisupäivän kunniaksi. Lopulta 343 Industries päätti kuitenkin julkaista kaikki neljä pääsarjan peliä Xbox Onelle ennen "Halo 5:n" julkaisua. 343 Industriesin johtaja Bonnie Ross kumosi haastattelussa huhut pelin PC-versiosta. Hän kertoi studion keskittyvän täysin Xbox Oneen, mutta kuuntelevan PC:llä pelaavia.


title: Halo: The Master Chief Collection

text: Yhdessä pelin kanssa julkaistiin 343 Industriesin kehittämä "Halo Channel" -sovellus Xbox Onelle ja Windowsille. Sovellus on seuraaja Xbox 360:n "Halo Waypoint" -sovellukselle. "Halo Channel" on integroitu kokoelmaan, jonka avulla pelaaja voi katsoa "Halo: Nightfall" -sarjaa ja terminaalien videoita, avata palkintoja peliin ja avata pelinsä suoraan sovelluksen valikoista.


title: Halo: The Master Chief Collection

text: Saber Interactive auttoi myös "Halo 2 Anniversaryn" kehittämisessä. Peli koki useita visuaalisia uudistuksia ja myös sen ääniraita ja -tehosteet äänitettiin uudelleen. Muun muassa useiden Hollywood-elokuvien parissa työskennellyt Blur Studio uudisti pelin välianimaatiot. Animaatiot ovat rakentaaltaan ja ajoitukseltaan alkuperäisiä vastaavia, minkä lisäksi niissä hyödynnettiin liikkeenkaappausta.


title: Halo: The Master Chief Collection

text: Pelin kampanjaan on lisätty "Halo 3:ssa" ensimmäisen kerran esiintyneitä terminaaleja, jotka avaavat lyhyitä videopätkiä pelaajan katseltavaksi. Terminaalit kertovat pelin taustatarinaa ja yhdistävät tapahtumia toisiinsa. Myös toinen "Halo 5:n" päähenkilöistä, Jameson Locke, esitellään terminaaleissa. Niiden animaatiot on tehnyt The Sequence Group, joka on myös animoinut "Halo 3:n" ja "Halo 4:n" terminaalit.


title: Halo: The Master Chief Collection

text: "Halo 2 Anniversaryn" moninpeliä varten 343 Industriesin tuottaja Dan Ayoub kysyi tehtävään alkuperäisen moninpelin suunnittelijaa, Max Hobermania ja hänen Certain Affinity -studiotaan, jonka Hoberman perusti lähdettyään Bungielta vuonna 2006. Studiolla oli vaikeuksia päättää uudelleen tehtävien karttojen lukumäärä, mutta päätyivät lopulta kuuteen, kahteen pieneen, kahteen keskikokoiseen ja kahteen suureen karttaan tarjotakseen vaihtelua. Certain Affinity työsti myös pelin Forge-kenttäeditoria.


title: Halo: The Master Chief Collection

text: "Halo 2:n" ääniraita äänitettiin kokonaan uudelleen San Franciscon sinfoniaorkesterin soittamana Skywalker Sound -äänistudiolla. Alun perin Martin O'Donnelin ja Michael Salvatorin säveltämän ääniraidan uudelleen äänityksestä vastasi 343 Industriesin äänituottaja Paul Lipson. Sillä soittavat myös Steve Vai ja Periphery -yhtyeen kitaristi Misha Mansoor. "Halo 2 Anniversaryn" julkaistiin 10. marraskuuta 2014.


title: Halo: The Master Chief Collection

text: "The Master Chief Collection" julkaistiin tasan kymmenen vuotta "Halo 2:n" jälkeen. Pelin julkaisupäivänä kaikissa "Microsoft Store" -liikkeissä järjestettiin erilaisia tapahtumia julkaisun kunniaksi.


title: Halo: The Master Chief Collection

text: Julkaisutapahtuma HaloFest järjestettiin 8.-11. marraskuuta 2014 Los Angelesissa Avalon-teatterissa. Se lähetettiin suorana muun muassa Twitchissä ja Xbox Livessä. Tapahtumassa järjestettiin 50 000 dollarin "Halo 2: Anniversary" -turnaus sekä esitettiin ensimmäinen jakso "Halo: Nightfall" -sarjasta. HaloFestissä haastateltiin myös 343 Industriesin henkilökuntaa ja näytettiin ensimmäistä kertaa pelikuvaa "The Master Chief Collectionin" mukana tulleesta "Halo 5: Guardiansin" betasta.


title: Halo: The Master Chief Collection

text: Pelin ennakkotilaajat saivat ostopaikasta riippuen fyysistä ja digitaalista lisäsisältöä. Esimerkiksi isobritannialainen GAME-videopelikaupasta sai pelin "Mjolnir Edition" -nimistä keräilyversiota, joka sisälsi muun muassa rautakannet peliin, 12 tuuman Master Chief -patsaan, pelin vaikeustasoa muuttavan kallon ja kirjan, joka sisältää kaikki pelien moninpelikartat. Muiden kauppojen ennakkotilausetuihin kuului niin ikään karttakirjoja, rautakansia ja kalloja.


title: Halo: The Master Chief Collection

text: "Halo: The Master Chief Collection" kärsi julkaisuhetkellään useista teknisistä ongelmista. Pelinhaun raportoitiin vielä tammikuussakin kestävän useita minuutteja, kaatuilevan, jakavan eri määrän pelaajia joukkueisiin ja pelin löytämisen seurueessa olevan miltei mahdotonta. Lisäksi "Combat Evolvedin" pelit jatkuivat vielä toisen joukkueen poistumisen jälkeenkin ja "Halo 2:n" uudelleensyntyminen jumittui silloin tällöin. Peleissä oli myös konsolilla aiemmin esiintymättömiä ohjelmointivirheitä, jotka olivat peräisin pelien PC-käännöksestä.


title: Halo: The Master Chief Collection

text: Noin kaksi viikkoa julkaisun jälkeen 343 Industriesin johtaja Bonnie Ross pahoitteli pelin sen hetkistä tilaa blogikirjoituksessaan. Hän lupasi ongelmien ratkaisun olevan 343 Industriesin ykkösprioriteetti ja studion työskentelevän kellon ympäri korjatakseen viat. Joulukuun lopulla hän kiitti sarjan faneja kärsivällisyydestä ja kertoi peliä ennen joulukuun 19. päivää pelanneiden saavan ilmaiseksi kuukauden Xbox Liven kultajäsenyyttä ja ":n" kampanjan. Niiden ohella kaikki pelaajat saivat ilmaiseksi "Halo 2:n Relic"-kartan uusioversion.


title: Halo: The Master Chief Collection

text: "n" julkaisupäivää jouduttiin lykkäämään, sillä 343 Industries halusi asettaa pelinhaun korjaamisen etusijalle. Halon mestaruussarjan ensimmäinen kierros jouduttiin perumaan yhteysongelmien vuoksi huhtikuussa 2015. Bonnie Ross kertoi vuoden 2015 kesäkuussa 343 Industriesin ottavan täyden vastuun rikkinäisestä pelistä. Hän lupasi studion järjestävän jatkossa betatestin ennen uuden pelin julkaisua välttääkseen "The Master Chief Collectionin" ongelmat ja jatkavan kokoelman päivittämistä.


title: Halo: The Master Chief Collection

text: "Halo: The Master Chief Collection" sai pääosin myönteisen vastaanoton kriitikoilta, mutta monissa arvosteluissa kritisoitiin pelinhaun ongelmia. Arvostelumenestystä mittaavalla Metacritic-sivustolla 69 arvostelun painotettu pistekeskiarvo on 85 % ja Game Rankingsin valitsemien 51 arvostelun keskiarvo 85,23 %. Vuoden 2014 Xbox One -peleistä "The Master Chief Collectionin" keskiarvo on Metacriticin 10. korkein. Peli myi avausviikollaan yli miljoona kappaletta ja heinäkuussa 2015 myynti oli jo noin viisi miljoonaa kappaletta.


title: Halo: The Master Chief Collection

text: Suomalaisen Tiltin Juhana Petterson sanoi kyseessä olevan peli, joka on pakko pelata ymmärtääkseen mistä Halossa on kyse. Hän piti "Halo 2:ta" kokoelman huonoimpana pelinä, jonka ääni- ja kenttäsuunnittelu eivät ole kestäneet aikaa hyvin. "Gamereactorin" Markus Hirsilä kirjoitti paketin olevan sisältömäärältään ensiluokkainen. Hän olisi tosin toivonut ohjausnäppäinten vapaata valitsemista. "Pelaajan" Paavo Niskala kehui pelin yhtenäistä toteutusta, jonka vuoksi pelistä toiseen siirtyminen on helppoa.


title: Halo: The Master Chief Collection

text: "Digital Spyn" arvostelija Ian Dransfield kehui pelien toimivan hyvin vielä nykypäivänkin ja kokoelman nostaneen uudelleenjulkaisujen rimaa. Hänen mielestään pelinhaku toimi ennen julkaisua hyvin, alhaisen pelaajamäärän huomioon ottaen. "Eurogamerin" Nathan Ditum kehui sisällön määrää ja "Halo 2 Anniversaryn" ulkonäköä. "Game Informerin" Kyle Hilliard kehui uusia välianimaatioita ja Forge-kenttäeditoria. "IGN:n" Ryan McCaffrey kehui myös sisällön määrää sekä kampanjoita, mutta nosti esiin moninpelin runsaslukuiset ongelmat. Hänen mielestään "Halo 2:n" pelaaminen alkuperäisellä Xboxilla oli vaivattomampaa kuin "The Master Chief Collectionissa".


title: Halo: The Master Chief Collection

text: Kriittisempää linjaa edusti "GameSpotin" Chris Watters. Hän kehui kokoelman pelejä, mutta pudotti arvosanaansa heikosti toimivan moninpelin vuoksi. Myös "GameCritics" -sivuston arvostelija Daniel Weissenberger kirjoitti arvostelussaan moninpelin olleen lähes pelikelvoton vielä helmikuussa. "Halo 2 Anniversaryn" uudistettu ulkonäkö sai häneltä kiitosta, mutta hän olisi toivonut lisäksi myös pelillisiä uudistuksia.


title: Halo: The Master Chief Collection

text: "The Master Chief Collectionin" peleistä "Halo 2 Anniversarya" pelattiin kilpailullisesti 343 Industriesin järjestämissä turnauksissa. Ensimmäinen turnaus järjestettiin vuoden 2014 Gamescom-messuilla, johon osallistui kahdeksan eurooppalaista joukkuetta. Voittajaksi selviytyi brittiläinen TCM Gaming, joka sai voittonsa myötä kutsun PAX Prime -pelitapahtumassa järjestettyyn turnaukseen. PAX Primessä järjestetyn turnauksen voitti eXcellence, josta tuli myöhemmin tunnetun OpTic Gaming -organisaation joukkue. OpTic Gaming valittiin yleisöäänestyksellä parhaaksi kilpapeliorganisaatioksi vuoden 2015 The Game Awards -tapahtumassa.


title: Halo: The Master Chief Collection

text: 343 Industries ja Microsoft tiedottivat järjestävänsä "The Master Chief Collectionin" julkaisutapahtumassa turnauksen yhteistyössä turnausjärjestäjä ESL:n kanssa. Turnaukseen osallistui useita vanhemmissa Haloissa pärjänneitä pelaajia sekä yksi eurooppalainen joukkue, Gamescomissa menestynyt TCM Gaming. Julkaisutapahtuman turnauksen voitti lopulta Believe the Hype. 343 Industries julkisti marraskuussa 2014 Halo Championship Series -kilpasarjan (lyh. "HCS"). Mestaruussarjan tuottaja Che Chou sanoi Halon olleen yksi ensimmäisistä suosituista kilpapelinimikkeistä konsoleilla ja 343 Industriesin halunneen tukea yhä aktiivista yhteisöä.


title: Halo: The Master Chief Collection

text: Ensimmäisen HCS-turnauksen voitti Counter Logic Gaming. Näin ollen joukkueen kapteeni Tom "Ogre 2" Ryanista tuli ainoa henkilö, joka on voittanut turnauksen jokaisessa sarjan pelissä, "Halo 4:ää" lukuun ottamatta. Toiseksi sijoittuneen Evil Geniusesin Justin "Pistola" Deese loukkasi kätensä ja joutui jättämään loppukauden sivuun. Evil Geniuses voitti uuden vahvistuksensa kanssa Gamers For Giving -järjestön järjestämän kauden kolmannen turnauksen ja lähti ennakkosuosikkina kauden finaaleihin.


title: Halo: The Master Chief Collection

text: Ensimmäisen kauden lopputurnaukseen kutsuttiin kahdeksan pohjoisamerikkalaista joukkuetta ja yksi eurooppalainen, joka tosin putosi ensimmäisellä kierroksella yllättäjäjoukkue Noble Blackille. Noble Black oli viimeinen turnaukseen selviytynyt joukkue, joka sijoittui lopulta kolmanneksi hävittyään tasaväkisen kamppailun Counter Logic Gamingille. Joukkueet pelasivat ratkaisevassa viidennessä ottelussa tasapelin neljä kertaa ennen kuin voittaja saatiin ratkaistua. Loppuottelussa Counter Logic Gaming kohtasi Evil Geniusesin, joka kuitenkin voitti finaalisarjan puhtaasti 3-0. Lopputurnauksen jälkeen jo "in" aikana uransa aloittanut ja Pohjois-Amerikan mestaruudenkin "Halo 3:ssa" voittanut Tom "TSquared" Taylor ilmoitti lopettavansa uransa.


title: Halo: The Master Chief Collection

text: Ainoa toiseen HCS-kauteen muuttumattomana lähtenyt joukkue oli edellisen kauden mestari Evil Geniuses, joka myös voitti kauden ensimmäisen turnauksen. Sen sijaan Evil Geniusesin edellisen kauden kilpakumppani Counter Logic Gaming romahti viidenneksi. Evil Geniuses hallitsi myös loppukautta, häviten koko kauden aikana vain kaksi verkon kautta pelattua turnausta. Toisen kauden lopputurnauksen voitto oli Evil Geniusesille viides voitto peräkkäin lähiverkon kautta pelatuista turnauksista, eli joukkue voitti kaikki "Halo 2 Anniversaryn" turnaukset Gamers For Givingin jälkeen. Yhteensä palkintorahoja jaettiin "Halo 2 Anniversaryn" aikana lähes puoli miljoonaa dollaria.


title: The Original Sin

text: The Original Sin on Eero Koivistoisen albumi, joka julkaistiin vuonna 1971 levymerkillä Scandia.


title: The Original Sin

text:
Kaikki kappaleet kirjoittanut Eero Koivistoinen.
"Helsingin Sanomien" Lauri Karvonen piti jouluaaton lehdessä albumia vuoden 1971 runsaan kotimaisen jazzlevysadon parhaisiin kuuluvana ja kansainvälistä tasoa edustavana. Hän kuvaili albumin noudattavan senhetkistä muotia, kirkkaiden äänten kuten sähköpianon ja sopraanosaksofonin vahvaa asemaa. Koivistoisen levyllä käytetty iso yhtye toi tälle Karvosen mukaan kuitenkin kontrastia bassovoittoisilla sävelkuluilla. Hän kehui Koivistoisen ohella pianisti Eero Ojasta.


title: Sound of Silence (Dami Imin kappale)

text: Sound of Silence () on eteläkorealaissyntyisen australialaislaulaja Dami Imin kappale, jolla hän edusti Australiaa vuoden 2016 Eurovision laulukilpailussa Tukholmassa. Kappaleen ovat säveltäneet ja sanoittaneet Anthony Egizii ja David Musumeci.


title: Sound of Silence (Dami Imin kappale)

text: Dami Im valittiin Australian euroviisuedustajaksi maaliskuussa 2016. Kappale julkistettiin reilua viikkoa myöhemmin. Sound of Silence kilpaili Euroviisujen toisessa semifinaalissa, jossa se sijoittui ensimmäiseksi 330 pisteellä selviten finaaliin. Finaalissa Dami Im sijoittui kappaleellaan toiseksi kerättyään 511 pistettä. Kappale keräsi eniten asiantuntijaraatien ääniä, ja johti pitkään pisteenlaskua. Jos Euroviisujen vanha pistelaskutapa olisi ollut vielä käytössä, Australia olisi sijoittunut finaalissa ensimmäiselle sijalle.


title: Leonardo Leo

text: Leonardo Leo (oik. Lionardo Oronzo Salvatore de Leo, 5. elokuuta 1694 San Vito degli Schiavi – 31. lokakuuta 1744 Napoli) oli italialainen barokkisäveltäjä. Hän sävelsi 50 oopperaa, joista 14 on säilynyt.


title: Leonardo Leo

text: Leonardo Leo syntyi Apuliassa, ja noin 15 vuoden iässä hän aloitti musiikkiopinnot Napolin Santa Maria della Pietà dei Turchini -konservatoriossa, jossa hän opiskeli Nicola Fagon johdolla. Vuonna 1713 hänestä tehtiin varakuninkaan hovikappelin ylimääräinen urkuri.


title: Leonardo Leo

text: Leon ensimmäinen ooppera "II Pisistrato" esitettiin Napolissa toukokuussa 1714. Ensimmäinen koominen ooppera oli "La ’mpeca scoperta" (1723). Leo kirjoitti kaikkiaan viitisenkymmentä oopperaa, useimmat Napoliin.


title: Leonardo Leo

text: Alessandro Scarlattin kuoltua Leonardo Leo nimitettiin varakuninkaan kapellin ensimmäiseksi urkuriksi 1725. Leonardo Vincin kuoleman jälkeen Leo nousi Napolin kuninkaallisen kapellin apulaisvarakapellimestariksi, sitten varakapellimestariksi ja vuonna 1737 hovikapellimestariksi. Vuonna 1741 hänestä tuli Sant’Onofrion konservatorion "primo maestro" opettajansa Fagon jälkeen. Opettajantehtävien lisäksi Leo oli musiikkiteoreetikko, joka kirjoitti teokset "Istituzioni o regole del contrappunto" ja "Lezione di canto fermo".


title: Leonardo Leo

text: Leon pääteoksia ovat "Catone in Utica" (Venetsia, 1729) ja "L’Olimpiade" (Napoli, 1737). Leo palautti kuoron käytön oopperaan, mutta ei saanut kollegojaan innostumaan siitä. Poikkeuksellista Leon sävellyksissä olivat myös tuolloin harvinaiset dynaamise merkinnät.


title: Andres Küng

text: Andres Küng (13. syyskuuta 1945 – 10. joulukuuta 2002) oli ruotsalainen lehtimies, tietokirjailija ja poliitikko. Hänen sukujuurensa olivat Virossa. Hänen vanhempansa oli ruotsinvirolaisia pakolaisia.


title: Andres Küng

text: Küng kirjoitti yli 50 kirjaa, joista suurin osa käsitteli Baltian maita. Hän kirjoitti myös paljon lehtiartikkeleita ja piti luentoja Baltiasta. Hän oli mukana Ruotsin kansanpuolueen sekä Ruotsiin paenneen Viron liberaalipuolueen toiminnassa ja muissa balttiemigranttien järjestöissä.


title: Andres Küng

text: Küngin teoksia julkaisi suomeksi Kustannuspiste.


title: Johannes Hovilainen

text: Johannes (Johan) Hovilainen, aik. "Hovila" (20. syyskuuta 1860 Laukaa – 5. marraskuuta 1935 Tampere) oli suomalainen kirkkoherra ja lääninrovasti.


title: Johannes Hovilainen

text: Hovilaisen vanhemmat olivat talollinen Juho Hovila ja Eeva Liisa Ring. Hän pääsi ylioppilaaksi Jyväskylän lyseosta 1880 ja suoritti Helsingin yliopistossa teologian erotutkinnon 1883. Hovilainen vihittiin papiksi 1884.


title: Johannes Hovilainen

text: Hovilainen oli Sortavalan maaseurakunnan kirkkoherran apulaisena 1884–1885, vt. apulaisena Enonkoskella 1885–1890, Elimäen pitäjänapulaisena 1890–1899 sekä Anttolan kirkkoherrana 1899–1910 ja Jämsän kirkkoherrana 1910–1935. Hän oli Jyväskylän rovastikunnan lääninrovastina vuodesta 1923 alaken ja Tampereen hiippakunnan tuomiokapitulin asessorina 1924–1927.


title: Johannes Hovilainen

text: Suomen sisällissodan aikana Jalmari Saari, Johannes From ja Veikko Sippola ampuivat Saaren talossa vankina olleita punaisia maaliskuusta 1918 alkaen öisin Jämsän kirkon kivisen kellotapulin paksuseinäisessä alakerrassa koska Saaren mukaan ammuskelu Saaren talon pihapiirissä herätti liikaa huomiota. Jämsän haudankaivaja Aleksander Mäkinen huolehti ammuttujen hautaamisesta ja hän ilmoitti aamuisin kirkkoherra Hovilaiselle edellisenä yönä ammuttujen lukumäärän. Mäkisen mukaan kellotapulissa ammuttuja oli maaliskuun ja toukokuun 1918 välisenä aikana yhteensä 70. Hovilainen kertoi myöhemmin ettei hän tiennyt keitä hänelle pelkkinä numeroina ilmoitetut ammutut olivat. Hovilainen ei oman kertomansa mukaan voinut asialle mitään ja saattoi vain myöhemmin käydä siunaamassa ruumiit. Toisaalta hänen kerrotaan sanoneen nähtyään kellotapulin lattialla kaksi ammuttujen ruumista ""Siinä on kaksi punikkia. Olette saaneet palkkanne. Tämä on Jumalan vitsa, joka on teitä rangaissut"". Ammuttujen punaisten hautapaikalle pystytettiin Jämsän hautausmaalle muistokivi vähän ennen jatkosodan alkua 1941.


title: Johannes Hovilainen

text: Hovilainen oli naimisissa 1884–1923 Gustava (Vava) Wilhelmina Christianssonin (k. 1923) kanssa.


title: Johannes Hovilainen

text: Nimellä "Johan Hovilainen":


title: Geminiano Giacomelli

text:
Geminiano Giacomelli (joskus Jacomelli, n. 1692 Piacenza, c. 1692 – 25. tammikuuta 1740 Loreto) oli italialainen barokkisäveltäjä.
Giacomelli opiskeli Parmassa, jossa hän toimi hovi- ja kirkkokapellimestarina vuosina 1719–1727. Sen jälkeen hän toimi kirkollisessa virassa Piacenzassa vuoteen 1732 ja elämänsä viimeiset vuodet Loretossa Santa Casan kapellinjohtajana. Hän sävelsi 19 oopperaa, useimmat Apostolo Zenon ja Pietro Metastasion librettoihin. Niistä suosituin oli "Cesare in Egitto" (”Caesar Egyptissä”), joka kantaesitettiin Milanossa 1735. Ooppera "Adriano in Siria" (Venetsia, 1733) tunnetaan schubertmaisesta aariastaan ”Mancare, Dio, mi sento” (”Jumala, tunnen pyörtyväni”). Venetsiassa 1734 kantaesitetyn "Meropen" tunnetuin aaria on satakieltä imitoiva ”Quell’usignolo”, jota kastraatti Farinellin piti laulaa Espanjan kuninkaalle Filip V:lle satoja kertoja.


title: Geminiano Giacomelli

text: Giacomelli sävelsi paljon myös kirkkomusiikkia, johon kuuluu muun muassa oratorio "La conversione di Santa Margherita".


title: Saastepassio

text: Saastepassio on Matti Lehden 1970 ohjaama mustavalkoinen tv-essee luonnon ja ihmisen kärsimyksestä saasteiden, säteilyn ja melun vallassa. Ohjelma yhdistelee dokumenttia ja fiktiota kollaasimaisesti, vaihdellen vakavasta koomiseen. Passio, kärsimysnäytelmä, maalaa synkän kuvan lähitulevaisuudesta. Dokumentin käsikirjoittaja Keijo Voudinmäki kertoi jälkikäteen saaneensa innoituksen Saastepassioon Rachel Carsonin kirjasta "Äänetön kevät". Saastepassio sai vastaansa kovan kritiikin avantgardistisen ilmaisutapansa vuoksi. Ohjelman tekoaikaan oli luonnonsuojeluvuosi. Ympäristöliike oli nousemassa, eikä esimerkiksi ympäristöministeriötä ollut.


title: Saastepassio

text: Saastepassio koostuu viidestä osasta, jotka ovat:


title: Björn Afzelius

text: Björn Svante Afzelius (27. tammikuuta 1947 – 16. helmikuuta 1999 Göteborg) oli ruotsalainen laulaja-lauluntekijä, sanoittaja ja kirjailija, joka nousi tunnettuuteen vasemmistolaisen progg-laululiikkeen myötä luvun lopulla.


title: Björn Afzelius

text:
Afzelius aloitti muusikonuransa Mikael Wiehen kanssa Hoola Bandoola Bandissa ja jatkoi 1970-luvun lopulla sooloartistina.
Uran alku ei ollut helppo, koska kriitikot pitivät häntä kansanomaisena ja naiivina verrattuna akateemiseen Wieheen. Afzelius käänsi tämän kuitenkin voitokseen ja alkoi saada suurta kansansuosiota country rock -tyylisellä musiikillaan, jolla kuitenkin oli usein vahva vasemmistolainen sanoma. Hänen poliittisia laulujaan alkoivat esittää jopa ruotsalaiset dansbandit tanssipaikoilla. Hän sai suurta suosiota myös Tanskassa ja Norjassa.


title: Björn Afzelius

text: Björn Afzelius oli poliittisesti aktiivinen myös yksityiselämässään ja tuki muun muassa vapautusliikkeitä Nicaraguassa ja muissa kolmannen maailman maissa. Afzeliuksen perustama säätiö Björn Afzelius International Culture Foundation tukee muun muassa tanskalaisten muusikoiden perustamaa Freemuse-sananvapauspalkintoa.


title: Björn Afzelius

text: Vuonna 1993 Afzelius julkaisi omakohtaisiin kokemuksiin perustuvan romaanin "En gång i Havanna", jossa ruotsalaismuusikko saapuu Kuubaan ja törmää paikalliseen kulttuuriin.


title: Björn Afzelius

text: Afzelius kuoli 52-vuotiaana keuhkosyöpään göteborgilaisessa sairaalassa helmikuussa 1999. Hänet on haudattu Göteborgiin.


title: Björn Afzelius

text: Vuonna 2003 murhatun ruotsalaisministeri Anna Lindhin hautajaisissa esitettiin Afzeliuksen laulu ”Sång till friheten”.


title: Björn Afzelius

text: Vuonna 2009 Afzeliuksen albumi "För kung och fosterland" (1976) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa. Vuonna 2014 tuli ensi-iltaan Magnus Gerttenin ja Stefan Bergin ohjaama dokumentti Afzeliuksen elämästä nimellä "Tusen bitar". Yle Fem esitti sen toukokuussa 2016 suomenkielisellä nimellä "Tuhansina palasina".


title: Björn Afzelius

text: Suomessa Björn Afzelius ei koskaan noussut erityisempään suosioon. Vuonna 2005 turkulainen näyttelijä-laulaja Dick Holmström kokosi lauluillan "Toista ei voi omistaa" Björn Afzeliuksen ja Mikael Wiehen suomennetuista lauluista. Sitä esitettiin ravintola Linnankatu 3:ssa.


title: Joseph Colton

text: Joe Colton, alkuperäinen G.I. Joe on Action Force -universumissa esiintyvä sankari. Hasbron luoma hahmo esiintyi ensimmäisen kerran leluna 1964 ja myöhemmin myös sarjakuvissa 1989.


title: Joseph Colton

text: Joseph B. Colton syntyi Central Fallsissa, Rhode Islandilla. Hän valmistui West Point sotilasakatemiasta 1960, jonka jälkeen Colton liittyi Green Berets erikoisjoukkoihin. 1963 luutnanttina palvellut Colton johti erikoisjoukkojaan Pohjois-Vietnamissa, jossa he kokivat yllätyshyökkäyksen keskiylängöillä. Ainoastaan hän ja ryhmään kuuluneet Wenzel ja Angel Vasquez selvisivät elossa. Pelastushelikopterin saavuttua paikalle, Colton määrättiin ilmoittamaan tapahtuneesta välittömästi presidentille. Colton kieltäytyi ja vaati jäädä loukkaantuneen Vasquezin luo, joka pian kuoli saamiinsa vammoihin. Colton myöhemmin tapasi henkilökohtaisesti presidentti John F. Kennedy, joka määräsi hänet johtamaan eliittijoukkoja, jotka olivat suoraan yhteydessä presidenttiin. Vuotta myöhemmin nimityksestä hänen joukkonsa tunnettiin nimelä G.I. Joe. He tekivät tehtäviä nimettömänä ja nimestä tuli myös Coltonin epävirallinen koodinimi. Hän on sotilasarvoltaan kenraali.


title: Joseph Colton

text: Joseph Colton esiintyi ensimmäisen kerran sarjakuvana toukokuussa 1989 -sarjakuvalehden numerossa 86. Colton ei esiintynyt kovin usein Marvelin "A Real American Hero" sarjakuvassa ja työskenteli enemmän taustahahmona. Hänet kutsuttiin muutaman kerran takaisin aktiivisotilastoimintaan.


title: Joseph Colton

text: Bruce Willis esittää kenraali Coltonia ssa. Roadblockin johtama joukko selviytyneistä G.I. Joe sotilaista pyytävät apua Coltonilta paljastamaan nykyisen presidentin olevan Zartanin esittämä. Colton lähtee mukaan taistoon ja antaa ryhmälle tarvittavat aseet.


title: Mikael Wiehe

text: Mikael Christian Wiehe (s. 10. huhtikuuta 1946 Tukholma) on ruotsalainen laulaja, multi-instrumentalisti ja säveltäjä. Hän oli 1960-luvun lopulla Björn Afzeliuksen kanssa toinen Hoola Bandoola Band -yhtyeen perustajista ja yksi tärkeimmistä Ruotsin vasemmistolaisen progg-laululiikkeen hahmoista.


title: Mikael Wiehe

text: Wiehen isä oli tanskalainen, ja Mikael vietti ensimmäiset kuusi vuotta elämästään Kööpenhaminassa. Kun isä jätti perheen, äiti muutti lapsineen Ruotsin puolelle Malmöhön.


title: Mikael Wiehe

text: Hoola Bandoola Bandin hajottua vuonna 1975 Wiehe johti eri yhtyeitä kunnes ryhtyi soolouralle vuonna 1980-luvun alussa.


title: Mikael Wiehe

text: Mikael Wiehe on jatkanut esiintymisiään ympäri Ruotsia 2010-luvulle asti, esittäen materiaalia yli 20 albumiltaan. Hänen 220 lauluaan on koottu nuottikirjaksi. Lisäksi hän on kääntänyt ruotsiksi muun muassa Bob Dylanin ja Woody Guthrien tuotantoa.


title: Mikael Wiehe

text: Vuonna 2015 Wiehe sai Jan Myrdalin perustaman Lenin-palkinnon.


title: Mikael Wiehe

text: Suomessa Mikael Wiehe ei ole noussut erityisempään suosioon. Hector suomensi Wiehen laulun ”Lindansaren” vuoden 2004 albumilleen "Ei selityksiä" nimellä ”Nuorallatanssija”. Vuonna 2005 turkulainen näyttelijä-laulaja Dick Holmström kokosi lauluillan "Toista ei voi omistaa" Björn Afzeliuksen ja Mikael Wiehen suomennetuista lauluista. Sitä esitettiin ravintola Linnankatu 3:ssa.


title: Mikael Wiehe

text:
Hoola Bandoola Band
Mikael Wiehe och Kabaréorkestern
Mikael Wiehe, Nyberg, Franck och Fjellis
Mikael Wiehe och Co
Sooloalbumeja
Björn Afzelius ja Mikael Wiehe
Mikael Wiehe ja Julio Numhauser


Suomen Maanviljelys- ja Teollisuuspankki Osakeyhtiö oli vuosina 1897–1901 toiminut suomalainen liikepankki. Pankilla oli pääkonttori Helsingissä Pohjoisesplanadin varrella ja haarakonttorit Viipurissa, Tampereella, Kokkolassa, Porissa sekä Karhulassa. Pankin perustaja ja pääjohtaja oli Kansallis-Osake-Pankin ensimmäisenä toimitusjohtajana aiemmin toiminut Otto Hjelt (1853–1918).


title: Suomen Maanviljelys- ja Teollisuuspankki

text: Maanviljelyspankki aloitti vauhdikkaasti, avasi useita haarakonttoreita ja kohosi pienten pankkien kärkisijoille. Ylisuurin ja katteettomin lupauksin aloittaneen pankin toimintaa hankaloitti kuitenkin pääoman puute. Pankki joutui marraskuussa 1900 vaikeuksiin lähinnä "Oy Taimille" myönnetyistä 2,5 miljoonan markan lainoista kärsimiensä suurien luottotappioiden takia. Viipurilainen Oy Taimi oli harjoittanut halkokauppaa Pietariin sekä propsikauppaa ja sillä oli omistuksessaan hinaajia, proomuja ja lotjia sekä matkaustajahöyrylaiva "Taimi II". Taimi teki konkurssin pian sen jälkeen kun se oli ostanut Strömsdalin ruukin sahoineen Suomen Maanviljelys- ja Teollisuuspankin myöntämillä lainoilla.


text: Hjelt erotettiin ja hän pakeni Yhdysvaltoihin. Pankki luovutettiin 1901 suoritustilaan ja vuonna 1902 selvitysmiehet hakivat pankin konkurssiin. Pankin varat olivat 3,8 miljoonaa markkaa ja velat 9,4 miljoonaa markkaa. Suomen Maanviljelys- ja Teollisuuspankin konkurssi oli Suomen siihen mennessä suurin konkurssi ja ensimmäinen pankin konkurssi Suomessa. Pankin konkurssipesän selvitys kesti vuoteen 1917 saakka ja lopulta pankin osakkeenomistajat menettivät sijoituksensa kokonaan ja pankin tallettajat menettivät varoistaan yli 30 prosenttia. Pankin velkojien menetykset olivat noin 30 prosenttia eli 4,3 miljoonaa markkaa.


title: Mary-Claire King

text: Mary-Claire King (s. 27. helmikuuta 1946 Illinois) on yhdysvaltalainen geenitutkija ja ihmisoikeuksien puolestapuhuja. Hän on professori Washingtonin yliopistossa, jossa hän opettaa genetiikkaa ja geenien ja ympäristötekijöiden vuorovaikutusta. Vuonna 1984 Mary työskenteli Abuelas de Plaza de Mayo -klinikan kanssa löytääkseen Argentiinan likaisen sodan aikana kotoaan ryöstettyjä lapsia.


title: Barys Arena

text: Barys Arena on monitoimiareena Astanassa Kazakstanissa, jonka pääkäyttäjänä toimii KHL-joukkue Barys Astana.


title: Eurovision laulukilpailu 2017

text: Eurovision laulukilpailu 2017 oli järjestyksessään 62. Eurovision laulukilpailu. Kilpailu järjestettiin Kiovassa, Ukrainassa Jamalan voitettua kilpailun vuonna 2016 kappaleella ”1944”. Kilpailun semifinaalit järjestettiin 9. ja 11. toukokuuta ja finaali 13. toukokuuta 2017. Eurovision laulukilpailun 2017 voitti Portugalin Salvador Sobral kappaleellaan ”Amar pelos dois”.


title: Eurovision laulukilpailu 2017

text: Kyseessä oli jo toinen kerta, kun Euroviisut järjestettiin Ukrainassa ja Kiovassa. Heinäkuussa 2016 ilmoitettiin, että isäntäkaupungin valitsemisprosessissa viimeiseen vaiheeseen ovat päässeet Dnipro, Odessa ja Kiova, jossa vuoden 2005 kilpailu järjestettiin. 25. elokuuta Dnipro kuitenkin vetäytyi pois kilpailusta, joten jäljelle jäivät enää Kiova ja Odessa. 9. syyskuuta ilmoitettiin viimein, että kilpailu tullaan järjestämään Kiovan International Exhibition Centre -keskuksessa. Kilpailun juonsivat Volodymyr Ostaptšuk, Oleksandr Skitško ja Timur Mirošnytšenko.


title: Eurovision laulukilpailu 2017

text: Portugali ja Romania palasivat kilpailuun vuoden tauon jälkeen. Sen sijaan Venäjä sekä Bosnia ja Hertsegovina vetäytyivät vuoden 2017 kilpailusta. Australia osallistui kolmansiin Euroviisuihinsa.


title: Eurovision laulukilpailu 2017

text: Maat jaettiin semifinaaleihin 31. tammikuuta 2017. Sveitsi pyysi saada esiintyä toisessa semifinaalissa. Automaattisia finaalimaita lukuun ottamatta (Ukraina ja Big 5) maat jaettiin kuuteen ryhmään. Jako perustui äänestyksiin edellisten vuosien ajalta.


title: Eurovision laulukilpailu 2017

text:
Kiovan Euroviisujen logo esittää perinteistä ukrainalaista kaulakorua. Tätä kaulakorua kutsutaan nimellä "Namysto" ja se koostuu erilaisita helmistä. "Namystoa" pidetään suojaavana amulettina, sekä kauneuden ja terveyden symbolina. Kiovan Euroviisujen tunnuslause on ""Celebrate Diversity"" ().Espanja, Iso-Britannia ja Italia äänestivät tässä semifinaalissa.
Ranska, Saksa ja Ukraina äänestivät tässä semifinaalissa.


title: Eurovision laulukilpailu 2017

text: 22. maaliskuuta 2017 Ukrainan turvallisuuspalvelu asetti Venäjän euroviisuedustajaksi valitun Julija Samoilovan kolmen vuoden maahantulokieltoon johtuen Samoilovan vierailusta Venäjän sotilaallisesti miehittämällä Krimillä ilman Ukrainan viranomaisten ulkomaalaisilta edellyttämää erityislupaa. Seuraavana päivänä Euroopan yleisradiounioni ehdotti Venäjän Pervyi kanal -kanavalle, että Samoilova esiintyisi satelliitin välityksellä kilpailussa. Kanava kuitenkin kieltäytyi ehdotuksesta. Ukrainan varapääministerin mukaan Venäjä voi osallistua kilpailuun, jos he valitsevat kilpailijan, joka ei riko Ukrainan lakeja. Pervyi kanal ilmoitti 13. huhtikuuta vetäytyvänsä kilpailusta, eikä se aio televisioida kilpailua.


title: Eurovision laulukilpailu 2017

text: Suomenkielisenä kommentaattorina toimi Mikko Silvennoinen ja ruotsiksi kommentoivat Eva Frantz sekä Johan Lindroos.


title: Gianluca Brambilla

text: Gianluca Brambilla (s. 22. elokuuta 1987 Bellano, Lombardia) on italialainen maantiepyöräilijä. Hän aloitti ammattilaisuransa Colnago-CSF Inox -joukkueessa 2010–2012, edusti vuosina 2013–2017 belgialaistallia, nimeltään viimeksi Quick-Step Floors, ja on kaudesta 2018 kilpaillut Trek-Segafredossa.


title: Gianluca Brambilla

text: Brambilla voitti Italian ympäriajossa 2016 vuoristossa ajetun kahdeksannen etapin karattuaan 13 ajajan iritiottoryhmästä. Hän siirtyi samalla kokonaiskilpailun johtoon kahden etapin ajaksi. Espanjan ympäriajossa 2016 hän voitti Formigaliin päättyneen 15. etapin. Hän käynnisti heti etapin alussa 14 ajajan irtioton, joka kesti maaliin saakka. Hän kukisti loppukirissä kokonaiskilpailua johtaneen Nairo Quintanan.


title: The Very Best of Elton John

text: The Very Best of Elton John on Elton Johnin kokoelma-albumi, joka julkaistiin lokakuussa 1990. Se on hänen neljäs virallinen kokoelmalevyn yleistä. Se julkaistiin Isossa-Britanniassa ja muualla Euroopassa, ja muissa maissa kuten Japanissa ja Australiassa, mutta ei Yhdysvalloissa.


title: The Very Best of Elton John

text: Kaikki kappaleet kirjoittanut Elton John ja Bernie Taupin ellei toisin mainita.


title: Hindenburgin pengersilta

text: Hindenburgin pengersilta () on pohjoissaksalaiselta Syltin saarelta mantereelle tehty rautatiepenkere. Pengerrata on osa Syltin ja Hampurin välistä rautatieyhteyttä sekä Westerlandin ja Elmshornin välistä Marschbahn-rataa. Penkereen pituus on noin 11,2 kilometriä.


title: Hindenburgin pengersilta

text: Ajatus kiinteän yhteyden rakentamisesta Syltin saarelle heräsi 1800-luvun jälkipuoliskolla sen jälkeen, kun Westerlandista alkoi kehittyä lomakohde. Preussi teki päätöksen pengersillan rakentamisesta vuonna 1915, mutta rakentamisen aloitus viivästyi ensimmäisen maailmansodan takia vuoteen 1923. Rakentamispäätökseen vaikutti Schleswigin pohjoisosan siirtyminen Tanskalle vuonna 1920, jolloin Syltin laivayhteyden mantereen puoleinen satama, Hoyer () siirtyi Tanskalle.


title: Hindenburgin pengersilta

text: Rautatie otettiin käyttöön 1.6.1927. Autojunia radalla on kulkenut vuodesta 1932. Vuodesta 1973 pengerrata on ollut kaksiraiteinen.


title: Hindenburgin pengersilta

text: Hindenburgin pengersilta on ainoa kiinteä yhteys Syltin saarelta mantereelle. Penkerettä pitkin kulkee päivittäin 70–100 junaa, joista suurin osa on autojunia Westerlandin ja Niebüllin välillä (1–2 junaa tunneittain suuntaansa) tai henkilöliikennettä Westerlandin ja Hampurin välillä (1–2 junaa tunneittain suuntaansa).


title: Hindenburgin pengersilta

text: Penkereellä kulkeva rautatie on suunniteltu korvattavaksi maantiellä.


title: Matteo Montaguti

text: Matteo Montaguti (s. 6. tammikuuta 1984 Forli, Emilia-Romagna) on italialainen maantiepyöräilijä. Hän aloitti ammattilaisuransa LPR Brakes -tallissa 2008–2009, edusti De Rosa-Stac Plastic -joukkuetta 2010, Ag2r-La Mondialea 2011–2018 ja on vuodesta 2019 ajanut Androni Giocattoli–Sidermec-tallissa. Hän on kilpaillut myös ratapyöräilyssä.


title: Matteo Montaguti

text: Lähteet: Pro Cycling Stats, Cycling Archives


title: Mighty Joe Young

text: Mighty Joe Young tarkoittaa seuraavia asioita:


title: Áris Christoféllis

text: Áris Christoféllis (, s. 5. helmikuuta 1960) on kreikkalainen sopranista ja musiikkitieteilijä.


title: Áris Christoféllis

text: Christoféllis syntyi Ateenassa vuonna 1960. Opiskeltuaan pianonsoittoa Ateenassa ja Pariisissa muun muassa Francis Clidat’n johdolla hän päätti keskittyä kehittämään harvinaislaatuista lauluääntään miessopraanoksi Fófi Sarantopoúloun johdolla. Christoféllis teki debyyttinsä Bordeaux’ssa vuonna 1984. Seuraavana vuonna hän lauloi Wolfgang Amadeus Mozartin ”Exultate, jubilate” Cannesin Midem Classique -festivaalin avajaiskonsertissa ja tuli tunnetuksi kansainvälisesti.


title: Áris Christoféllis

text: Christoféllisin ohjelmisto ulottuu renessanssista nykymusiikkiin, mutta hän keskittyy vahvimmin Italian 1700-luvun ja 1800-luvun alun barokkioopperaan ja alun perin kastraattilaulajille sävellettyihin rooleihin. Hänen äänenkäyttötekniikkansa sekä hyvä tyylitajunsa ja historiatietoisuutensa erilaisten koristelujen käytössä laulussaan ovat nousseet suureen arvoon. Musiikkitieteilijänä hän on tuonut esiin monia barokin ajan unohdettuja vokaaliteoksia ja tutkinut erityisesti tuon ajan laulun ornamentiikkaa. 1990-luvun puolivälistä alkaen hän on tehnyt paljon levytyksiä EMI Classics -levymerkille.


title: Suomen joukkue jääkiekon maailmanmestaruuskilpailuissa 2016

text: Suomen jääkiekkomaajoukkue Venäjällä järjestetyissä vuoden 2016 maailmanmestaruuskilpailuissa.


title: Holappa

text: Holappa on seuraavien suomalaisten henkilöiden sukunimi:


title: Esa Henrik Holappa

text: Esa Henrik Holappa (s. 14. heinäkuuta 1985 Oulu) perusti uusnatsistisen Suomen vastarintaliikkeen ja oli sen ensimmäinen johtaja vuosina 2008–2012.


title: Esa Henrik Holappa

text: Holappa oli myös keskeinen Ruotsin ja koko Pohjoismaisen Vastarintaliikkeen toimija vuosina 2009–2014. Pohjoismaisen vastarintaliikkeen päämääränä on korvata nykyinen yhteiskuntajärjestys Pohjoismaissa Hitlerin natsi-ideologiaan perustuvalla kansallissosialistisella valtiolla.


title: Esa Henrik Holappa

text: Holappa teki vuoden 2014 lopulla henkilökohtaisen pesäeron Pohjoismaiseen vastarintaliikkeeseen. Hän irtaantui toukokuussa 2016 julkisesti natsismista Suomen Yleisradion haastatteluissa ja omassa kirjassaan "Henrik Holappa: Minä perustin uusnatsijärjestön".


title: Esa Henrik Holappa

text: Holappa on toiminut vuoden 2016 alusta alkaen vapaaehtoistyöntekijänä ja 1. syyskuuta 2016 alkaen kokemusasiantuntijana radikalisoitumista ehkäisevässä ja ääriliikkeistä irrottautumista tukevassa Radinet-hankkeessa Suomessa.


title: Esa Henrik Holappa

text: Holapan pyrkimyksenä on auttaa, osallistua keskusteluun ja avata radikalisoitumisen ja ääriytymisen syitä ja siitä irtautumisen mahdollisuuksia. Holappa on natsismista ulostulonsa jälkeen antanut haastatteluita, pitänyt puheita ja ollut panelistina radikalisoitumista käsittelevillä eri forumeilla


title: Esa Henrik Holappa

text:
Holappa on naimisissa kiinalaissyntyisen Dan Holapan kanssa. Aiemmasta liitosta Holapalla on kaksi Ruotsissa asuvaa tytärtä.
Holappa on tilityskirjassaan kertonut natsikiinnostuksensa alkaneen jo pikkupoikana sotahistoriaan hurahtamisesta. Innoittajana oli myös rohkeana jermuna tunnetun isän jännittävä sotatarina-aarteisto.


title: Esa Henrik Holappa

text: Peruskoulun viidennellä ja kuudennella luokalla omissa tutkimuksissaan viihtyvää Holappaa ja hänen kaveriaan kiusattiin koulussa. Kun luokkatoverit pelasivat jalkapalloa ja jääkiekkoa, hän perehtyi mielen- ja ruumiinhallintaa edistäviin itämaisiin taistelulajeihin.


title: Esa Henrik Holappa

text: Tilityskirjassaan Holappa kertoo sulkeneensa kiusaajan vihapuheet teflonmaisesti ulkopuolelleen. Hän keskittyi omiin tekemisiinsä ja ajatustenvaihtoon ikäistään vanhempien, kypsemmiltä tuntuvien ihmisten kanssa.


title: Esa Henrik Holappa

text: Peruskoulun yläasteella elämänsä suuntaa ja tarkoitusta etsivän tiedonjanoisen teinin tutkittaviksi pääsivät niin "Raamattu", "Koraani" kuin Hitlerin "Taisteluni", joista viimeinen vei voiton. Holappa sukelsi intohimoisen perinpohjaisesti Hitlerin kansallissosialismin ideologiaan ja historiaan.


title: Esa Henrik Holappa

text: Historian opettajat joutuivat monesti koville asioihin syvällisesti perehtyneen Holapan kanssa. Holappa julkaisi jo 15-vuotiaana vuonna 2000 ensimmäisen historiallisen artikkelinsa "Suomen SS-sotilaat toisessa maailmansodassa" uusnatsistisen Huhtikuuryhmän sivustolla (uusintajulkaisu "vastarinta.com" 12.10.2014). Jatkoa seurasi, mm. "Esi-isiemme kutsu" 17-vuotiaana (uusintajulkaisu "vastarinta.com" 8.8.2014).


title: Esa Henrik Holappa

text: Holappa tutustui 2000-luvun alkuvuosina oululaisiin skinheadeihin, kunnes pian pettyi ja kyllästyi näiden väkivaltaiseen kohellukseen. "Minä perustin uusnatsijärjestön" -kirjassaan Holappa kertoo tuntemiensa Oulun skinheadien pahoinpidelleen henkihieveriin yhden ryhmän jäsenistä vuonna 2003.


title: Esa Henrik Holappa

text: Holappa sai tuulta natsipurjeisiinsa ryhdyttyään 17-vuotiaana lukiolaisena kirjeenvaihtoon Euroopassa ja USA:ssa pitkiä vankilatuomioita istuvien uusnatsien kanssa. Kansallissosialismin maailmanlaajuista voittoa pohjustava tiivis ideologinen kirjeenvaihto jatkui yli kymmenen vuotta. Holappa on sanonut olleensa tarpeellinen henkinen tuki joillekin vangituille kirjeenvaihtotovereistaan ja hetkittäin kokeneensa itsensä jopa natsisosiaalityöntekijäksi.


title: Esa Henrik Holappa

text: Tilityskirjassaan Holappa summaa, etteivät perhe, ystävät tai kiusaaminen tehneet hänestä uusnatsia. Hän toteaa tulleensa uusnatsiksi, koska oli houkutteille altis ja halusi tulla ihailemansa ryhmän hyväksymäksi. Radikalisoituneena hän toteaa oikeuttaneensa tekonsa aatteella, jota piti ihmistä korkeampana voimana.


title: Esa Henrik Holappa

text: Varusmiesaikanaan vuonna 2004 Holappa tutustui sähköpostitse saksalaiseen uusnatsijohtajaan Gerhard Ittneriin (s. 1958 Itä-Saksa). Ittneriä syytettiin tuolloin Saksassa holokaustin kieltämisestä ja kiihottamisesta kansanryhmää vastaan.


title: Esa Henrik Holappa

text: Holappa vastasi Ittnerin suojelupyyntöön ja päätti majoittaa hänet opiskelijayksiöönsä oululaisessa kerrostalossa.


title: Esa Henrik Holappa

text: Gerhard Ittnerin yli vuoden pakoilu Holapan hoivissa Oulussa päättyi kesällä 2006, kun Suojelupoliisi oli päässyt Ittnerin jäljille. Helsingin Sanomien haastattelussa 19. kesäkuuta 2016 Holappa kertoo, kuinka Ittnerin onnistui hänen tuellaan livistää poliisien kynsistä. Ittner ajoi Holapan polkupyörällä Oulusta Haaparantaan ja matkasi Ruotsista edelleen Portugaliin, jossa hänet vasta useita vuosia myöhemmin saatiin kiinni ja karkotettiin Saksaan vankeustuomiota kärsimään.


title: Esa Henrik Holappa

text: Ensimmäiset vierailunsa Saksan uusnatsijohtoa tapaamaan Holappa teki Ittneriin tutustumisensa jälkeen vuonna 2007.


title: Esa Henrik Holappa

text: Holapan yhteydenpito Ittnerin kanssa jatkui vielä vuosia. Holappa mm. haastatteli yhä Portugalissa pakoilevaa Ittneriä "stormfront.org" -sivustolle 4. heinäkuuta 2012. Ittnerin pyynnöstä haastattelu käännettiin englannista suomeksi, ruotsiksi ja saksaksi eri natsisivustoille.


title: Esa Henrik Holappa

text: Baijerilaistuomioistuin on langettanut Ittnerille viimeisimmän 1,5 vuoden vankeustuomion holokaustin kieltämispropagandasta syksyllä 2015.


title: Esa Henrik Holappa

text: Holappa solmi vuosina 2006–2007 yhteydet Ruotsin vastarintaliikkeen johtajiin Klas Lundiin ja Magnus Södermaniin.


title: Esa Henrik Holappa

text: Ruotsi-kontaktiin ohjasi Yhdysvalloissa 60 vuoden vankilatuomiota istuva The Order of Silent Brotherhood -järjestön marttyyri, Holapan yli kymmenvuotinen kirjeenvaihtotoveri Richard Scutari (s. 1948). Ajatus Suomen uusnatsijärjestöstä ja omasta johtajuudesta oli kirkastunut Holapalle ideologisesti väkevän ja tiiviin Ittnerin Oulu-vuoden aikana.


title: Esa Henrik Holappa

text: Holappa natsiystävineen kävi useita kertoja suostuttelemassa Ruotsin vastarintaliikkeen johtoa, kunnes lupa Suomen vastarintaliikkeen SVL:n perustamiseen viimein heltisi.


title: Esa Henrik Holappa

text: Vasta perustettu Suomen vastarintaliike haki vuosina 2008–2009 suuntaansa Yhdysvalloissa tuolloin asuvan Holapan agitoimana. Netissä liikkui Holapan kuvauksen mukaan polttava aate ja palava sana.


title: Esa Henrik Holappa

text: Pian Yhdysvalloista paluun jälkeen ideologiaa alkoi väljähdyttää ja Holappaa johtajana vaivata Suomen vastarintaliikkeen jäsenten oma-aloitteinen aktivismi ja katuväkivalta. Niiden ilmentymiä ovat olleet mm. isku Pride-kulkuetta vastaan, Jyväskylän kirjastopuukotus ja Helsingin Asema-aukion pahoinpitely.


title: Esa Henrik Holappa

text: Holappa luopui turhautuneena Suomen vastarintaliikkeen johtajuudesta kesällä 2012 luovuttaen tehtävän oululaiselle Juuso Tahvanaiselle (s. 1984 Oulu).


title: Esa Henrik Holappa

text: Kesällä 2008 Holappa lähti Yhdysvaltoihin auttaakseen Saksan uusnatsipiireissä tapaamaansa amerikkalaista John de Nugentia (s. 1954 Yhdysvallat) Hitlerin kansallissosialismille rakentuvan uusnatsiliikkeen perustamisessa USA:han. John de Nugent on valkoinen nationalisti, jonka erityisajatuksena on kiinteä yhteistyö mustan väestönosan kanssa. Kotonaan De Nugent suurisuuntaisine pyrkimyksineen paljastui Hitler-reinkarnaatioharhaiseksi haahuilijaksi. Pettymys oli suuri vakavin natsiajatuksin liikkeellä olleelle Henrik Holapalle, jota USA:n natsipiireissäkin tervehdittiin nimen alkukirjaimista HH:sta inspiroidulla natsitervehdyksellä "Heil Hitler"!


title: Esa Henrik Holappa

text: Yhdysvalloissa Holappa tutustui myös David Dukeen. Duke oli 17-vuotiaasta alkaen ollut Ku Klux Klan -aktivisti kohoten vuosiksi 1974–1978 Knights of the Ku Klux Klan -järjestön suurlohikäärmeen ("Grand Dragon") arvoiseksi johtajaksi.


title: Esa Henrik Holappa

text:
David Duke on "roturealistiksi" esittäytyvä valkoinen nationalisti, jonka kannatus ylsi vuosiksi 1989–1992 Louisianan osavaltion edustajainhuoneen republikaanijäseneksi. Duke julistaa rotujen sekoittumisen estämistä ja valkoista ylivaltaa. Hän on myös holokaustin kieltäjä. Duke on ollut Yhdysvaltojen vuoden 2016 presidentinvaaleissa Donald Trumpin taustavoimana, joskin Trump on julkisesti ilmoittanut, ettei tarvitse Duken tukea.
Holappa teki Yhdysvalloissa yhteistyötä David Duken kanssa tämän puhetilaisuuksissa ja kirjoittamalla artikkeleja Duken nettisivustolle davidduke.com. Duken ajatuksia ja kirjoituksia Holappa sittemmin aktiivisesti levitti myös Pohjoismaisessa vastarintaliikkeessä.


title: Esa Henrik Holappa

text: De Nugentin suosituksesta Holappa haki poliittista turvapaikkaa Yhdysvalloista, koska häntä natsidemagogina oli Suomessa epäilty ja kuulusteltu kiihottamisesta kansanryhmää vastaan ja törkeästä kunnianloukkauksesta.


title: Esa Henrik Holappa

text: Holapan matkailu Yhdysvalloissa päättyi USA:n kotimaan turvallisuusviraston (Department of Homeland Security, DHS) suorittamaan pidätykseen 9. maaliskuuta 2009. Sittemmin myös FBI kuulusteli Holappaa kysellen hänen mahdollisia tietojaan presidentiksi edellisenä vuonna valitun Barack Obaman murhasalaliittohankkeista. Holappa joutui kolmeksi kuukaudeksi useisiin vankiloihin. "Free Esa, free!" huusivat kannattajat natsikokouksissa ja netin keskustelupalstoilla.


title: Esa Henrik Holappa

text: Lopulta 3. kesäkuuta 2009 Holappa karkotettiin Yhdysvalloista kymmenen vuoden ajaksi. Holappa palasi Suomeen johtamaan natsiliikettään Puolustusvoimain lippujuhlan ja C.G.E. Mannerheimin syntymäpäivänä 4. kesäkuuta 2009.


title: Esa Henrik Holappa

text:
Suomen vastarintaliikkeen väkivaltaistuttua ja ideologisen johtajuuden lakastuttua Holappa muutti alkuvuodesta 2011 Ruotsiin tutustuttuaan sikäläiseen amerikkalaissyntyiseen maahanmuuttajaan. Ensimmäinen lapsi syntyi samana vuonna.
Teoksessaan "Minä perustin uusnatsijärjestön" Holappa kertoo olleensa toimijana Ruotsin ja sittemmin Pohjoismaisessa vastarintaliikkeessä kuuden vuoden ajan. Hän tapasi järjestön johtoa säännöllisesti vuosina 2009–2010 ja osallistui aktiivisesti liikkeen toimintaan Ruotsiin muuttonsa jälkeen 2011–2014 kansainvälisten suhteiden hoitajana, uutis-, artikkeli- ja kirjantoimittajana sekä puhujana.


title: Esa Henrik Holappa

text: Myös uusnatsien katuaktivismi tuli Ruotsissa tutuksi Holapalle.


title: Esa Henrik Holappa

text: Holappa pääsi jo Ruotsissa olonsa alkuvaiheissa todistamaan myös Ruotsin vastarintaliikkeen yhtä hajoamisvaihetta, kun vanhojen ystävien ja Suomen vastarintaliikkeen perustamiskummien Klas Lundin ja Magnus Södermanin välit alkoivat säröillä vuoden 2010 lopulla.


title: Esa Henrik Holappa

text: Holappa julkisti heti Ruotsiin muutettuaan vuonna 2011 yhdessä Magnus Södermanin kanssa Richard Scutarin kirjeet teoksessa "Unbroken Warrior, The Richard Scutari Letters". Ruotsin vastarintaliike (Nationellt Motstånd) kustansi kirjan.


title: Esa Henrik Holappa

text: Vankilassa Yhdysvalloissa 60-vuotista tuomiotaan istuva Scutari oli pyynnöistä huolimatta kieltäytynyt muistelmiensa kirjoittamisesta. Holappa ja Söderman saivat kuitenkin luvan julkaista Scutarin 14 laajaa ideologista kirjettä kirjana. Kirjeet olivat syntyneet Holapan ja Södermanin tahoillaan Scutarin kanssa käymässä yli kymmenvuotisessa kirjeenvaihdossa.


title: Esa Henrik Holappa

text: Kansallinen vastarinta -paperilehden toisen numeron teemana joulukuussa 2011 oli "Suomi ja suomalaisuus". Holapan panoksesta mainitaan Pohjoismaisen vastarintaliikkeen nettisivuston "vastarinta.com" lehtiesittelyssä 23. joulukuuta 2011: "Henrik Holappa kirjoittaa syksyllä suurta mediahuomiota herättäneestä kansainvälisestä Taistele vastaan -seminaarista. Puhuiko media totta? Millaista on 2000-luvun valkoisten kansallismielisten yhteistyö?" Holapan "Taistele vastaan!" -teema oli nostettu lehden kanteen ykkösteemaksi.


title: Esa Henrik Holappa

text: Kansallinen vastarinta -lehden kolmannen numeron teemana keväällä 2012 oli "Pohjoismainen yhteistyö". Lehden nettiesittelyjutussa 24. huhtikuuta 2012 kirjoitetaan: "Vastarinta ei ole vain suomalaista, vaan taistelua käydään myös Ruotsin ja Norjan maaperällä. Tulevaisuudessa toimintaamme pyritään levittämään myös muihin Pohjoismaihin ja mahdollisesti Baltiaan. Tämä tarkoittaa monien vanhojen asenteiden uudelleenarviointia ja rohkeutta kohdata kansallisen historiamme traumaattisimmatkin vaiheet. Niin ikään on oltava rohkeutta katsoa tulevaisuuteen ja suunnitella edistyksellistä kansallissosialistista järjestystä tukeutumatta vanhanaikaisiin ratkaisuihin."


title: Esa Henrik Holappa

text: Kolmannen numeron ilmestymisen aikaan vielä Suomen vastarintaliikkeen johtajana ollut Holappa käsitteli artikkelissaan Vastarintaliikkeen arvoja, symboliikkaa ja tuoreita saavutuksia. Holapan mukaan "Pohjoismaat muodostavat maantieteellisistä, historiallisista ja rodullisista syistä yhtenäisen alueen, jonka identiteettiä meidän on suojeltava keinolla millä hyvänsä."


title: Esa Henrik Holappa

text: Kansallinen vastarinta -lehden viidennen numeron teemana lokakuussa 2012 oli "Vallankumous". Esittelyjutussa 26. lokakuuta 2012 "vastarinta.com" -sivustolla kirjoitetaan: "Henrik Holappa Pohjoismaisesta Vastarintaliikkeestä kirjoittaa poliittisen taistelijan mielenlaadusta artikkelissaan "Ajattelu vallankumouksen siipenä". Artikkeli muistuttaa, että poliittinen muutos on mahdollinen vain, jos tarpeeksi suuri joukko pohjoismaisia hylkää henkilökohtaisen turvallisuuden porvarillisen ihanteen ja omistautuu uhrautuvaiselle, kurinalaiselle ja pelottomalle toiminnalle. Henkisesti aktiivinen ihminen, joka uskaltaa kyseenalaistaa yhteiskunnan dogmit ja joka on voittanut pelkonsa, voi luoda kasvualustan terveelle Pohjolalle."


title: Esa Henrik Holappa

text:
Holapan työhön Pohjoismaisen vastarintaliikkeen kansainvälisten asioiden hoitajana kuului yhteydenpito Euroopan ja muiden maiden äärioikeistoliikkeiden johtoon. Vuosina 2011–2012 Holappa julkaisi mm. seuraavia haastatteluja: "Unkarin Kansallinen Etulinja", Kreikan "Omerta Crew Hellas" ja "Kultainen Aamunkoitto" -järjestöt sekä "Eteläafrikkalainen valkoinen aktivisti".
Vastarintaliikkeen päämääriä uhkaaviin tilanteiseen Henrik Holappa otti uutistoimittajana kantaa tarvittaessa, mm. 22. tammikuuta 2013 kirjoituksessaan "Median ja äärivasemmiston liitto syventyy."
Holappa julkaisi Ruotsissa asuessaan omia ja Pohjoismaisen vastarintaliikkeen johdon kanssa yhteistyössä laatimiaan ideologisia kirjoituksia mm. tulevan kansallissosialistisen valtion armeijasta, poliisista ja siviilihallinnosta. Holappa käänsi myös USA:ssa vuosina 2008–2009 verkostoonsa saamansa David Duken kirjoituksia pohjoismaisten uusnatsien valistukseksi. Yksi näistä kirjoituksista oli "Malli kansojen vapauttamiselle" 15. tammikuuta 2014.


title: Esa Henrik Holappa

text: Artikkelissaan "Mahdoton visio" (alun perin 20-vuotiaana kirjoitetun tekstin uusintajulkaisu 11. elokuuta 2014) Henrik Holappa tykitti Ranskan tuolloisen tilanteen ja oman natsiaatteensa inspiroimana: ”Tuhottuja autoja, pahoinpideltyjä ihmisiä, tuhottua omaisuutta, ulkomaalaisten uhoamista ympäri Pariisin slummeja. Minun täytyy ajatella asiaa laajemmalti; nämä mellakat eivät tapahtuneet jossain Lähi-idässä vaan maassa, jota kutsuin ennen Ranskaksi. Tämä tulee olemaan kuvana kaikkialla Euroopassa lähivuosina. Ulkomaalaiset ja maahanmuuttajat, jotka hallituksemme toivottavat tervetulleiksi, jyräävät meidät. Eurooppa on taistellut useita taisteluita säilymisestään ja nyt Euroopan täytyy taistella mahdotonta visiota – monikulttuurisuutta – vastaan. Euroopan tulee taistella sen puolesta, minkä se kokee eurooppalaiseksi.”


title: Esa Henrik Holappa

text: Henrik Holappa julkaisi Ruotsi-vuosinaan jo teininä aloittaamaansa harrastusta jatkaen useita historiallisia tutkielmia ja haastatteluja arvostamistaan natsi-ikoneista. Näistä lähtökohdista ilmestyivät mm. "Herman Göringin kuulustelu" kahtena osana 16. huhtikuuta ja 23. toukokuuta 2012, "Erich Priebken elämä ja viimeinen haastattelu" 4. joulukuuta 2013 sekä "Manfred Roeder – ”Der Alter Kämpfer”" 6. elokuuta 2014.


title: Esa Henrik Holappa

text: Henrik Holappa natsitovereineen lämmitti Holapan kiihkeitä ja innokkaisiin tutkimuksiin perustuneita teinikirjoituksia "vastarinta.com" -sivustolle uudelleen julkaisuun, kun 28-vuotias Holappa jo vikuroi itseään irti natsismista.


title: Esa Henrik Holappa

text: "Juutalaisten karkotukset" -artikkelissaan (uusintajulkaisu 27. heinäkuuta 2014) Henrik Holappa kirjaa kronologisessa järjestyksessä Karthagosta vuodesta 250 ennen ajanlaskun alkua alkaen toistasataa kaupunkia ja maata, joista juutalaisia on historian saatossa "syystä" karkotettu. Henrik Holappa ei käytä syy-sanassa lainausmerkkejä. Holappa oli jo 17-vuotiaana natsitutkijana bongannut tiedot "White Revolution" -kuukausitiedotteen maaliskuun numerosta vuonna 2003.


title: Esa Henrik Holappa

text: Henrik Holappa teki luovaa toimitustyötään sekä yksin että yhteistyössä muiden Pohjoismaisen vastarintaliikkeen nettisivuston toimittajien sekä eurooppalaisten ja amerikkalaisten uusnatsiaktiivien kanssa. Artikkelien käännöksiä Holappa kumppaneineen levitti maasta toiseen.


title: Esa Henrik Holappa

text: Artikkelissa mainitut verkkokirjoitukset olivat 27. lokakuuta 2016 luettavissa Pohjoismaisen vastarintaliikkeen sivustolla "vastarinta.com".


title: Esa Henrik Holappa

text:
Suomen vastarintaliikkeen johtajuudesta eroamisensa jälkeen Holappa oli jo alkanut epäillä natsiaatetta, pohjoismaista järjestöä sekä liikkeen toiminnan suuntaa ja vaikuttimia. Holappa otti yhteyttä liikkeen entisiin jäseniin ja sai heiltä vahvistusta ajatuksilleen järjestön kulttihenkisyydestä.
Holappa kertoo tilityskirjassaan olleensa 27-vuotiaaksi eli kesään 2012 asti vakaasti kansallisosialismia kannattava uusnatsi ja aktiivinen Pohjoismaisen vastarintaliikkeen jäsen. Tuolloin hän alkoi hiljalleen vetäytyä Ruotsin vastarintaliikkeen keskiöstä kuitenkin toimittajan työtään historiallisissa natsiaiheissa tiiviisti vuoden 2014 jälkipuoliskolle asti jatkaen.


title: Esa Henrik Holappa

text: Holappaa painostettiin vielä useita kertoja takaisin vastarintaliikkeeseen. Holappa kertoo joutuneensa Ruotsin uusnatsien mustalle listalle, kun hänen yhteydenpitonsa vastarintaliikkeen jättäneisiin jäseniin ja uuteen aktivismiin suunnanneisiin natsitovereihin, erityisesti Magnus Södermaniin, paljastui.


title: Esa Henrik Holappa

text: Viimeisiksi natsitoimittajatöikseen Henrik Holappa käänsi englannista suomeksi Abdallah Melaouhin (s. 1942 Tunisia) muistelmat "Rudolf Hess – Viimeiset vuodet ja kuolema". Holappa perusti tätä kirjaa ja suunnitteilla jo olleita muita natsihistoriallisia teoksia varten Ruotsiin oman kustannusyhtiön Fenrir Förlag HB:n. Yhden teoksen julkaisuun jäänyt yritys ajautui myöhemmin konkurssiin.


title: Esa Henrik Holappa

text: Viimeisen Spandaun natsivangin, vanki numero seitsemän, Rudolf Hessin henkilökohtaisena sairaanhoitajana vuosia toiminut Melaouhi esittää muistelmissaan, että hänen potilaansa, entisen Hitlerin kakkosmiehen murhasivat Spandaussa brittiagentit. Väitteensä hän perustaa sekä tekemiinsä havaintoihin että kahdelta vartijalta heti Hessin kuoleman paljastumisen jälkeen kuulemaansa. Melaouhi esittää todisteita, ettei fyysisesti heikossa kunnossa ollut 93-vuotias Hess voinut itse hirttää itseään.


title: Esa Henrik Holappa

text: Holapan käännös julkistettiin kirjailija Melaouhin läsnä ollessa pohjoismaisessa uusnatsien suljetussa tilaisuudessa Helsingissä lokakuussa 2014.


title: Esa Henrik Holappa

text: Hessin sairaanhoitajan muistelmien käännöksen julkistamisen jälkeen Holappaan otti yhteyttä Hate Speech -anti-vihajärjestön aktiivi, tutkiva journalisti, norjalainen tv-toimittaja Kjetil Stormark (s. 1971 Norja). Hän ehdotti Holapalle tapaamista Oslossa.


title: Esa Henrik Holappa

text: Tilityskirjassaan Holappa kertoo keskustelleensa lähes koko uudenvuodenaaton 31. joulukuuta 2014 Kjetil Stormarkin kanssa halustaan ja jo pitkälle kypsyneestä päätöksestään irtaantua uusnatseista.


title: Esa Henrik Holappa

text: Stormarkin tapaamisen ja Norjan televisioon antamansa lyhyen haastattelun jälkeen Holappa teki uudenvuodenlupauksensa ja alkoi keväällä 2015 kirjoittaa itseään irti natsimenneisyydestään.


title: Esa Henrik Holappa

text: Suomen vastarintaliikkeen johtajana tunnetuksi tulleen Henrik Holapan irtaantuminen uusnatsismista tuli julkiseksi 15. toukokuuta 2016, kun Yle Spotlight julkaisi Holapan kanssa jo toista vuotta jatkuneeseen yhteydenpitoon ja lukuisiin haastatteluihin perustuvan laajan artikkelisarjan pääjuttunaan "Natsijohtaja, jonka usko loppui" Holapan tarinasta ja uusnatsien organisoitumisesta ja toimintatavoista Suomessa.


title: Esa Henrik Holappa

text: Holapan muistelma- ja tietokirja "Henrik Holappa: Minä perustin uusnatsijärjestön (Into)" julkaistiin 16. toukokuuta 2016, juuri toimittaja Marko Hietikon Ylelle tekemän juttusarjan jälkeen.


title: Esa Henrik Holappa

text: Holappa on julkisesti tuominnut vanhan ajattelunsa perustan: rasismin, natsismin ja suvaitsemattomuuden. Hän on haastatteluissaan kertonut haluavansa hyvittää tekemiään virheitä ja toimivansa aktiivisesti radikalisoitumisen ehkäisemiseksi.


title: Esa Henrik Holappa

text: Holappa on toiminut vuoden 2016 alusta Radinet-hankkeessa, aluksi toiminnan raamitusta tukeneena vapaaehtoistyöntekijänä ja 1. syyskuuta 2016 alkaen kokemusasiantuntijana.


title: Esa Henrik Holappa

text: Holappa näkee tilityskirjassaan luonnollisena asiana, että hänen on vakuutettava työnantaja tai kuka tahansa muu eri tavalla kuin ääriliiketaustattoman.


title: Esa Henrik Holappa

text: Haastatteluissaan Holappa on kertonut, kuinka työmahdollisuuksista keskusteltaessa ensimmäinen esiin tuleva kysymys on usein korkeakoulututkinto sen sijaan, että keskusteltaisiin osaamisesta ja kompetensseista. Aktiivisena ääriliiketoimijana yhteiskunnan marginaalissa 15 vuoden aikana hankittua johtamis-, analysointi-, esiintymis-toimittaja- ja verkottumiskokemusta on Holapan mukaan itsekin vaikea suhteuttaa virallisiin tutkintoihin ja muuhun työkokemukseen.


title: Esa Henrik Holappa

text: Kolme kuukautta ulostulonsa jälkeen Kaleva-lehdelle 26. elokuuta 2016 antamassaan haastattelussa Holappa mainitsee, että häneen kohdistuvat nettipuheet voivat kuulostaa pahoilta ja koston uhka on olemassa.


title: Esa Henrik Holappa

text: Pohjoismaisen vastarintaliikkeen sivustolla "vastarinta.com" arvioitiin Holapan tilityskirjaa laajasti heti ilmestymistä seuraavana päivänä 17. toukokuuta 2016. Jutun ingressi kuuluu näin: "Äärivasemmistolainen Into Kustannus julkaisi maanantaina kansallismielisestä liikkeestä hiljattain poistuneen Henrik Holapan ”muistelmat”. "Minä perustin uusnatsijärjestön" -kirja on sekoitus vanhoja kaunoja sekä itseään ruoskivaa uudelleensyntymän saarnaa."


title: Esa Henrik Holappa

text: Crush Zion! -vihasivustolla "crushzion.k0nsl.org" Holapan julkisen ulostulon jälkeen 25. toukokuuta 2016 julkaistussa englanninkielisessä kirjoituksessa kysytään, kuinka Holappa selkäänpuukottajana ansaitsee nyt elantonsa. Vastaus on valmiina: ”Kirjoittamalla murhanhimoista, valkoihoista vastustavaa juutalais-sovinistista propagandaa verenhimoisille marxistisille kustantajille Skandinaviassa.”


title: Esa Henrik Holappa

text: Yhdysvaltalaisella nettisivustolla "johndenugent.com" natsismista irrottautunutta Holappaa on kesällä 2016 kuvattu Mantshurian kandidaatiksi viitaten Richard Condonin "Mantshurian sankari" -romaanin pohjalta tehtyyn amerikkalaiseen elokuvaan "Mantshurian kandidaatti", jonka ohjasi John Frankenheimer vuonna 1962 ja uudestaan Jonathan Demme vuonna 2004. Elokuvassa vieraan vallan agentit ovat ohjelmoineet kersantti Shawn oikeaa käskyä odottavaksi salamurhaajaksi, joka ruuturouva-pelikortin nähdessään surmaa kenet tahansa kortin näyttäjän hänelle osoittaman henkilön.


title: Esa Henrik Holappa

text: Holapan Ruotsissa asuvaa ex-puolisoa ja pieniä lapsia häirittiin Holapan kertoman mukaan heinä- ja syyskuussa 2016 kahtena eri yönä uhkaavalla kodin oven takana huutelulla ja rymistelyllä sekä heti sen jälkeen vihapuheisilla puhelinsoitoilla. Myös Holappa itse kertoo saaneensa tappouhkauksia.


title: Esa Henrik Holappa

text:
Vihakirjoittelu vastarintaliikkeen ja muilla keskustelupalstoilla, median kommenttiosastoilla ja somessa on toistuvasti aktivoitunut Holapan haastattelujen ja julkisten esiintymisten jälkeen. Holappa on sanonut poimivansa rohkaisukseen jutuista kirvonneet kannustavat palautteet.
Tilityskirjansa loppusanoissa Holappa mainitsee, että jo kirjoitustyönsä alussa päätti olla pelkäämättä uusnatsien vihaa.


title: Esa Henrik Holappa

text: Pääsääntöisesti Holappa kertoo kokeneensa ympäristön reaktioiden olevan ainakin hiljaisesti irtautumispäätöstä tukevia. Rohkeimmin ovat Holapan mielestä uskaltaneet lähestyä ne, jotka ovat itse hakeneet oman elämänsä suuntaa pitkään ja kovienkin vaiheitten kautta.


title: Esa Henrik Holappa

text: Holapan missiona on yhteiskunnassa läikehtivän vihan hallinta ja ääriytymisen ja siitä nousevan väkivallan ehkäiseminen tiedon, ymmärryksen ja dialogisen vuorovaikutuksen avulla. Holappa uskoo osaamiselleen ja kokemukselleen löytyvän hyötykäyttöä niin yritysmaailmassa, ajatushautomoissa, tiedeyhteisöissä kuin järjestöissä.


title: Esa Henrik Holappa

text: Holappa on kertonut, että hän omista kokemuksistaan viisastuneena haluaa olla mukana edistämässä yhteiskunnan rauhanomaista kehitystä yli aate- ja puoluerajojen.


title: Esa Henrik Holappa

text: Erityisenä mahdollisuutenaan Holappa pitää kasvattajien, päättäjien ja ammattiauttajien ymmärryksen lisäämistä siitä, että monilla ääriliikkeissä toimivilla on taustallaan vahvaa ideologista ajattelua: halu ja tarkoitus rakentaa nykyistä parempaa maailmaa. Väkivaltaiseksi riehujaksi leimaaminen ei tuolloin avaa eteenpäin vievää keskustelua. Kun ihminen kokee tulevansa kuulluksi ja nähdyksi oikein, voi myös sisällä kytevä viha aueta ja laantua, on Holappa itse kokenut.


title: Esa Henrik Holappa

text: Suomen vastarintaliikkeen Helsingin asema-aukion loppukesän 2016 mielenosoituksen yhteydessä kuolemaan johtanutta pahoinpitelyä mm. Ylelle, "Kalevalle", "Savon Sanomille", "Helsingin Uutisille" ja "Iltalehdelle" kommentoidessaan sekä STT:n 28. syyskuuta 2016 julkaiseman uutisen mukaan Holappa toteaa pahimman pelkonsa toteutuneen. Hän arvioi samalla järjestön kynnyksen väkivaltaan madaltuneen ja vastarintaliikkeen olevan valmis entistä radikaalimpiin tekoihin.


title: Esa Henrik Holappa

text: Holapan haastattelulausuntojen mukaan vastarintaliikkeestä tuskin on yhteiskunnallista vaaraa, mutta yksittäiselle henkilölle vaara on olemassa. Ääriliikkeiden symbolien kieltäminen ei Holapan mielestä suitsisi toimintaa, sillä tilalle tulisi vain uusia symboleja.


title: Esa Henrik Holappa

text: Holappa on pohtinut Suomen tilannetta Saksan kokemusten valossa, jossa on jo 1990-luvulta keskusteltu äärioikeistolaisen NPD:n (Nationaldemokratische Partei Deutschlands) kieltämisestä. NPD:n ideologia on lähellä kansallissosialismia ja siihen kuuluu aggressiivinen rasistinen viha ulkomaalaisia kohtaan.


title: Esa Henrik Holappa

text: Eräs syy NPD-natsipuoleen olemassaoloon muuten natsimenneisyytensä ja juutalaisvihan nykyilmentymät ankarasti tuomitsevassa Saksassa on, että hallitus katsoo voivansa paremmin pitää silmällä julkisessa järjestössä toimivia uusnatseja. NPD:n kieltämisen on pelätty Saksassa ajavan uusnatsit maan alle, josta heitä olisi vaikea, ehkä jopa mahdotonta saattaa edesvastuuseen vihapuheista ja väkivallanteoista.


title: Esa Henrik Holappa

text: Saksan kieltämisestä pidättäytyvää linjaa on seurannut mm. Ruotsi, jossa kansalaisten valppauteen ja viranomaisten valvontaan radikalisoitumisen ja ääriliikkeiden seurannassa on kiinnitetty erityistä huomiota.


title: Esa Henrik Holappa

text: Tilityskirjassaan "Henrik Holappa: Minä perustin uusnatsijärjestön" nykyinen Holappa pohtii, mitä sanoisi nyt itselleen natsismista innostuneena nuorena poikana. Holappa tiivistää ajatuksensa näin: "Kertoisin hänelle, ettei maailmaa ole varattu vain yhdelle ihmisryhmälle. Varottaisin häntä tuomitsemasta muita ihmisiä. Taisteluni-kirjan sijasta kehottaisin häntä lukemaan ihmisten hädästä sodan ja muiden katastrofien keskellä. Varottaisin häntä tarttumasta natsismin ja rasismin vihanlietsonnan houkutukseen, joka lisää vieraasta ympäristöstä tulevien ihmisten pelkoa ja ahdinkoa. Halaisin häntä ja kehottaisin asettumaan toisen ihmisen asemaan."


title: Ellen ja Artturi Nyyssösen säätiö

text: Ellen ja Artturi Nyyssösen säätiö on Jyväskylän yliopistossa tehtävän tutkimuksen edistämiseen keskittyvä säätiö. Säätiö perustettiin vuonna 1970, kun lääkintäneuvos Artturi Nyyssönen (1892-1973) ja hänen vaimonsa odontologian lisensiaatti Ellen Nyyssönen lahjoittivat Jyväskylän yliopistolle 500 000 markkaa. Säätiön hallituksen puheenjohtajana toimii Petri Karonen.


title: Sonsonate (departementti)

text: Sonsonate on departementti El Salvadorin länsiosassa. Alueen pinta-ala on 1 225 neliökilometriä ja hallinnollinen keskus on Sonsonate. Alueella asui vuoden 2007 väestönlaskennassa 438 960 ihmistä.


title: Primera División (täsmennyssivu)

text: Primera División () on jalkapallon korkeimman sarjatason nimi useassa espanjankielisessä valtiossa:


title: Electronic Entertainment Expo 2015

text: Electronic Entertainment Expo 2015 (lyh. E3 2015) oli kahdeskymmenesensimmäinen Electronic Entertainment Expo-tapahtuma. Tapahtuma järjestettiin Los Angeles Convention Centerissä Los Angelesissa, Kaliforniassa 16.-18. kesäkuuta 2015.


title: Perkin-reaktio

text: Perkin-reaktio on kemiallinen reaktio, jossa aromaattinen aldehydi reagoi happoanhydridin kanssa emäksen läsnä ollessa muodostaen α,β-tyydyttymättömän karboksyylihapon. Reaktion raportoi ensimmäisen kerran William Henry Perkin vuonna 1868 ja reaktio on nimetty hänen mukaansa. Perkin-reaktio on yksi käytetyimpiä tapoja valmistaa kanelihappoa ja kanelihapon johdannaisia.


title: Perkin-reaktio

text: Perkin-reaktiossa reagoivan aldehydin täytyy olla aromaattinen tai vinyloginen aromaattinen aldehydi kuten kanelialdehydi. o-Hydroksisubstituoidut aldehydit kuten salisyylialdehydi muodostavat reaktiossa kumariinijohdannaisia. Tyypillisin reaktiossa käytetty anhydridi on etikkahappoanhydridi, mutta muitakin voidaan käyttää. Emäksinä voidaan käyttää anhydridiä vastaavan karboksyylihapon natrium-, kalium- tai cesiumsuoloja tai trietyyliamiinia.


title: Perkin-reaktio

text: Perkin-reaktion reaktiomekanismin ensimmäisessä vaiheessa emäs vastaanottaa happoanhydridiltä protonin, jolloin muodostuu anhydridin enolaatti. Tämä enolaatti on nukleofiilinen ja reagoi elektrofiilisen aldehydin karbonyyliryhmän hiilen kanssa additioreaktiolla. Tässä reaktiossa muodostuva alkoksidi reagoi intramolekulaarisella reaktiolla happoanhydridin karbonyyliryhmän kanssa muodostaen rengasrakenteisen välivaiheen. Tämä välivaihe hajoaa muodostaen asyloidun karboksylaattijohdannaisen. Karboksylaatti-ionin negatiivisesti varautunut happi reagoi toisen anhydridimolekyylin karbonyyliryhmän hiilen kanssa muodostaen uuden happoanhydridijohdannaisen. Tämän jälkeen asyloituun hydroksyyliryhmään nähden α-asemassa oleva hiili luovuttaa protonin emäkselle ja asyloitu ryhmä eliminoituu muodostaen kaksoissidoksen. Mikäli α-asemassa ei ole protonia tätä vaihetta ei tapahdu. Viimeisessä vaiheessa emäs hydrolysoi anhydridiryhmän karboksyylihapoksi.


title: I’ve Been Waiting for This Night

text: I’ve Been Waiting For This Night () on liettualaislaulaja Donny Montellin kappale, jolla hän edusti Liettuaa vuoden 2016 Eurovision laulukilpailuissa. Kappaleen ovat säveltäneet sekä sanoittaneet Jonas Thander ja Beatrice Robertsson.


title: I’ve Been Waiting for This Night

text: Eurovision laulukilpailun 2. semifinaalissa esiintynyt kappale pääsi finaaliin, missä se sijoittui yhdeksänneksi 200 pisteellä.


title: Euphoria

text: Euphoria voi tarkoittaa ainakin seuraavia:


title: Cetraro

text:
Cetraro on kunta Cosenzan maakunnassa Calabrian hallintoalueella Etelä-Italiassa Tyrrhenanmeren rannikolla.
Cetraron keskiaikainen vanhakaupunki sijaitsee kukkulalla aivan rannikon läheisyydessä. Kaupungissa on useita kirkkoja, joista "Chiesa di San Benedetto Abate"n rakensivat Montecassinon benediktiiniläismunkit vuosina 1086–1104. Tämän jälkeen siihen on tehty useita laajennuksia. Kirkon kellotorni on ollut aiemmin yksi kaupunginmuurin vartiotorneista. Kaupungin keskustassa olevalla "Piazza del Popolo"n aukiolla sijaitsee vuonna 1898 valmistunut Neptunuksen suihkulähde. Suihkulähteen neljä vesiallasta on sijoitettu pääilmansuuntien mukaisesti. Kaupungin uusimpia nähtävyyksiä on vuonna 2011 avattu "Museo dei Brettii e del Mare", jossa esitellään alueen ja sen kansan bruttilaisten historiaa.


title: Antonio Literes Carrión

text: Antonio Literes Carrión (tai de Literes, Lliteres i Carrió, 18. kesäkuuta 1673 Artà, Mallorca – 18. tammikuuta 1747 Madrid) oli espanjalainen barokkisäveltäjä ja Madridin kuninkaallisen kapellin kontrabasson ja vihuelan soittaja. Hän sävelsi oopperoita ja muuta näyttämömusiikkia sekä kirkkomusiikkia.


title: Antonio Literes Carrión

text: Useimmat Literesin oopperoista syntyivät, kun säveltäjä oli maanpaossa Ranskassa Espanjan perimyssodan vuosina 1707–1709. Hänen seitsemästä zarzuelastaan tärkeimpiä ovat "Júpiter y Danae" (1700), "Accis y Galatea" (1708) ja "El estrago en la fineza, Júpiter y Semele" (“Turmio kohteliaisuudessa, Jupiter ja Semele”, 1718).


title: Antonio Literes Carrión

text: Literesin poika Antonio Literes Montalbo toimi säveltäjänä ja urkurina Ferdinand VI:n aikana.


title: Pahkalammi (Virrat)

text: Pahkalammi on Pirkanmaalla Virroilla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pahkalammi on osa Iso-Tervajärven valuma-aluetta.


title: Pahkalammi (Virrat)

text: Lammen pituus on 200 metriä, leveys 100 metriä ja sen pinta-ala on 1,1 hehtaaria. Se sijaitsee Ylöjärven rajalla Pahkanevalla avosuoalueella. Siihen laskee avosuon läpi virtaava "Pahkalähteestä" alkuunsa saava pieni noro. Pahkalammin laskuoja yhtyy Matosaaren ohi kaivettuun suo-ojaan ja vedet kulkeutuvat sitä myöten etelään päin Puuminahonkankaan metsäojiin. Nämä purkautuvat lopulta Talasjärveen. Rantaviivan pituus on 500 metriä. Rannat ovat pelkkää avosuota. Lampi on autio eikä sinne johda teitä. Ylöjärven raja ohittaa lammen eteläpuolelta 100 metrin etäisyydeltä ja Kihniön, Ylöjärven ja Virtain yhteinen rajapaikka sijaitsee 250 metrin etäisyydellä Pahkalähteen vieressä.


title: Kaakkolampi (Ylöjärvi)

text: Kaakkolampi on Kiviperällä Kurussa Ylöjärvellä Pirkanmaalla sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Kaakkolampi on osa Iso-Tervajärven valuma-aluetta.


title: Kaakkolampi (Ylöjärvi)

text: Lammen pituus on 150 metriä, leveys 150 metriä ja sen pinta-ala on 1,3 hehtaaria. Se sijaitsee Kaakkonevan keskellä aivan Kaakkoviidan pohjoispuolella. Siihen laskee kuusi suo-ojaa ja sen laskuoja lähtee luoteisrannasta lounaaseen. Laskuoja on noin 1,5 kilometriä pitkä kaivettu oja ja se yhtyy Tervajokeen hieman Ruuppalammen yläpuolella. Rantaviivan pituus on 450 metriä. Sen rannat ovat avosuota. Lammen pohjoispuolella sijaitsee kaksi maatilaa, mutta lampi on autio. Lammelle ei myöskään johda teitä.


title: Peter Farrelly

text: Peter Farrelly (s. 17. joulukuuta 1956 Phoenixville, Pennsylvania, Yhdysvallat) on yhdysvaltalainen elokuvaohjaaja ja tuottaja. Hän on tehnyt urallaan paljon yhteistyötä veljensä Bobby Farrellyn kanssa.


title: Peter Farrelly

text: Vuonna 2018 Farrelly ohjasi ja käsikirjoitti elokuvan "Green Book", josta hänet palkittiin parhaan käsikirjoituksen Golden Globella.


title: Pikku Vehkoslammi

text: Pikku Vehkoslammi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Pikku Vehkoslammi on osa Vähä Mustajärven valuma-aluetta.


title: Pikku Vehkoslammi

text: Lammen pituus on 300 metriä, leveys 150 metriä ja sen pinta-ala on 2,5 hehtaaria. Se sijaitsee erämaassa noin 2,5 kilometriä Aurejärven kirkolta koilliseen. Sen itäpuolella on suuri ojittamaton suo, etelässä Huhkainmäki ja pohjoisessa Kruununhuhta. Suolta ei laske siihen yhtään ojia, mutta sen laskuoja virtaa itään ja laskee 200 metrin jälkeen Iso Vehkoslammiin. Rantaviivan pituus on 850 metriä ja se on vain suota. Lampi on autio eukä sille johda teitä. Järvien välissä olevalla mäellä sijaitsee vapaa-ajan asunto, jonne johtaa metsätie.


title: Luettelo Kuusrockin esiintyjistä

text: Tämä on luettelo Kuusrockin esiintyjistä vuosittain. Vuosien 1973–1991 esiintyjälistat on koottu Pohjoista musiikkia -sivustolta.


title: Luettelo Kuusrockin esiintyjistä

text: Kuusrock 1973 järjestettiin 20.-22. heinäkuuta 1973. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Kestapo, Topmost (mk II), Tonics, Elonkorjuu, Yellow, Pepe & Paradise, Wigwam, Isokynä Lindholm & Mike Westhues (USA), Child, Gugi, Arto Vilkko & Nenä, Suikkis, Timjam, Lion Blend, Kosmos, Karaian (Ruotsi), Mendoza (Ruotsi), Pugh Rogefeldt (Ruotsi), Heavy Petting, Mixture, Tasavallan Presidentti, Alwari Tuohitorvi, Hurriganes. Kolmen päivän pääsylippu 20 mk. (LP-levyn normaalihinta 24 mk.)


title: Luettelo Kuusrockin esiintyjistä

text: Kuusrock 1974 järjestettiin 6.-7. heinäkuuta 1974. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Battaglia, Pastori Pohjalainen & Defiers, Hullujussi, Hurriganes, Orfeus, NQB (Ruotsi), Alwari Tuohitorvi, Geordie (Englanti), Express, Tabula Rasa, Kosmos, Juice Leskinen & Coitus Int., Matthews, Tears (Ruotsi), Tasavallan Presidentti. Kahden päivän pääsylippu 22 mk.


title: Luettelo Kuusrockin esiintyjistä

text: Kuusrock 1975 järjestettiin 19.-20. heinäkuuta 1975. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Victorys (L-Saksa), Rexi & Napoleon, Kummitus, Virtanen, Yellow, Juice Leskinen & Coitus Int., Alwari Tuohitorvi, Dr. Feelgood (Englanti), Paper Lace (Englanti), Mikko Alatalo & Tabula Rasa, Express, Colombo, Allan Russack (Australia), Hullujussi, Jukka Tolonen band, Hurriganes. Kahden päivän pääsylippu 25 mk.


title: Luettelo Kuusrockin esiintyjistä

text: Kuusrock 1976 järjestettiin 24.-25. heinäkuuta 1976. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Dead End 5 (peruuntui), Royals, The H-Band, Alwari Tuohitorvi, Hellraisers (Englanti), Procol Harum (Englanti), Sodoma, Timjam (peruuntui), Amulet, Victorys (L-Saksa), Hi Vibrations (Englanti), Seppo Närhi & Kalmar Union, Mikko Alatalo, Alvin Stardust (Englanti). Kahden päivän pääsylippu 30 mk. Lauantain aloitus myöhästyi, mistä aiheutui ohjelmamuutoksia ja peruuntumisia.


title: Luettelo Kuusrockin esiintyjistä

text: Kuusrock 1977 järjestettiin 23.-24. heinäkuuta 1977. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Uolevi Nikander Group, Jimi Sumén & Dreams, Dead End 5, Vanha Isäntä, Mikko Alatalo & Tabula Rasa, Ian Gillan Band (Englanti), Eddie & the Hot Rods (Englanti), ELF, Reijo Karvonen & Ikaros, Country Express, Kaseva, Alwari T., Allan Russack (Australia), H.E.C.. Kahden päivän pääsylippu 35 mk.


title: Luettelo Kuusrockin esiintyjistä

text: Kuusrock 1978 järjestettiin 23.-24. heinäkuuta 1978. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Eppu Normaali, Ramblers, Group, Teddy & The Tigers, Little Bob Story (Ranska), Pirates (Englanti), Steve Hillage Band (Englanti), Kaamos, Reijo Karvonen & Ikaros, H-Band, Kaseva, Allan Russack (Australia) & Jukka Tervo (Oulu), Piirpauke. Kahden päivän pääsylippu 40 mk.


title: Luettelo Kuusrockin esiintyjistä

text: Kuusrock 1979 järjestettiin 21.-22. heinäkuuta 1979. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Freddie Falcon & V8, Pelle Miljoona & 1980, Spiders, Eppu Normaali, Teddy & The Tigers, Hurriganes, Stiff Little Fingers (P-Irlanti), The Members (Englanti), Mika ja Turkka Mali, Kari Peitsamo, Veltto Virtanen, Ramblers, Jimi Sumén Project, Kojo, Maarit. Kahden päivän pääsylippu 40 mk.


title: Luettelo Kuusrockin esiintyjistä

text: Kuusrock 1980 järjestettiin 19.-20. heinäkuuta 1980. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Zero Nine, Yets, Hassisen Kone, Pelle Miljoona Oy, Eppu Normaali, Iron Maiden (Englanti), Bad Manners (Englanti), Se, M.A. Numminen Underground rock, Kauko Röyhkä Combo, Juice Leskinen Slam, Maarit, Rockin Dopsie and the Cajun Twisters (USA). Kahden päivän pääsylippu 50 mk.


title: Luettelo Kuusrockin esiintyjistä

text: Kuusrock 1981 järjestettiin 17.-18. heinäkuuta 1981. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: IC-Rock, Riff Raff, Slippers, Hassisen Kone, The Blues Band (Englanti), Saxon (Englanti), Hanoi Rocks, Gambler, Sig, Juice Leskinen Slam, Kassu Halonen Recording Band, Kauko Röyhkä & Narttu, Pelle Miljoona Oy, Zantees (USA). Kahden päivän pääsylippu 60 mk.


title: Luettelo Kuusrockin esiintyjistä

text: Kuusrock 1982 järjestettiin 24.-25. heinäkuuta 1982. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Popeda, Lama, Luther, Zero Nine, Ramblers, More (Englanti), Slade (Englanti), Bluesounds, Tower, Mikko Saarela & Organ, Kari Peitsamo Revival, Hassisen Kone, Hector & Eurooppa, Liisa Tavi & Pekka Tegelman, Rolf Wikström Hjärtslag (Ruotsi), Broadcast(yhtye). Kahden päivän pääsylippu 80 mk.


title: Luettelo Kuusrockin esiintyjistä

text: Kuusrock 1983 järjestettiin 17.-18. heinäkuuta 1983. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: (Harri Marstio. myöhästyi - paikkasi tilapäisryhmä Moonshinemakers), Esa Eloranta Encore, IC-Rock, Sleepy Sleepers, Bad Sign, Hanoi Rocks, Luther, Scorpions (L-Saksa), Siberia, 22-pistepirkko, Musta paraati, Dave Lindholm & Henry O' Band, Sielun Veljet, Climax Blues Band (Englanti), Juice Leskinen Grand Slam. Kahden päivän pääsylippu 100 mk.


title: Luettelo Kuusrockin esiintyjistä

text: Kuusrock 1984 järjestettiin 21.-22. heinäkuuta 1984. Festivaalialueella soittivat seuraavat esiintyjät:


title: Luettelo Kuusrockin esiintyjistä

text:
Tavaramarkkinat, Dingo (myöhästyi, ei esiintynyt), Oreo Moon (Ruotsi), IC-Rock, Popeda, Hurriganes
Frank Marino & Mahogany Rush (Kanada), Totem(yhtye) , Yö, Anna-Leena Härkönen & Jukka Tervo, Kauko Röyhkä & Narttu, Eppu Normaali, Tuomari Nurmio & Meatballs (myöhästyi), Uriah Heep (Englanti). Kahden päivän pääsylippu 120 mk.


title: Luettelo Kuusrockin esiintyjistä

text: Kuusrock 1985 järjestettiin 20.-21. heinäkuuta 1985. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Popeda, Zero Nine, Eppu Normaali, Peer Günt, Smack, Omar & the Howlers (USA), Mountain (USA), Tiikerikakku, SIG, Pave Maijanen, Juice Leskinen Grand Slam, J. Karjalainen & Mustat Lasit, Dingo, Mighty Flyers (Englanti). Kahden päivän pääsylippu 150 mk.


title: Luettelo Kuusrockin esiintyjistä

text: Kuusrock 1986 järjestettiin 19.-20. heinäkuuta 1986. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Backsliders, Nights of Iguana, Zero Nine, Eve, Eppu Normaali, Smack, Mike Monroe & Secret Chiefs, Peer Günt, Savatage (USA), Topi Sorsakoski & Agents, Kauko Röyhkä & Narttu, Juliet Jonesin sydän, J. Karjalainen & Mustat Lasit, Lapinlahden linnut, Remu, Juice Leskinen Grand Slam, Popeda, (Englanti). Käytössä kaksi vierekkäistä esiintymislavaa. Kahden päivän pääsylippu 180 mk.


title: Luettelo Kuusrockin esiintyjistä

text: Kuusrock 1987 järjestettiin 18.-19. heinäkuuta 1987. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Tiistai, Playmate, Melrose, Ilona, Luther, EBPSATRFM, Zero Nine, Peer Günt, That Petrol Emotion (P-Irlanti), Anthrax (USA), Tuomari Nurmio, Freud Marx Engels & Jung, Maarit, J. Karjalainen, Smack, Miljoonasade, Eppu Normaali, The Triffids (Australia). Kahden päivän pääsylippu 180 mk.


title: Luettelo Kuusrockin esiintyjistä

text: Kuusrock 1988 järjestettiin 16.-17. heinäkuuta 1988. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: Santa Lucia, Tarot, Stone, Zero Nine, Havana Blacks, Melrose, Boycott, Peer Günt, U.D.O. (L-Saksa), Death Angel (USA), Erik Hokkanen (USA), Mary Coughlan (Irlanti), Eppu Normaali, Popeda, Dave's Twelve Bar, Stevie Ray Vaughan & Double Trouble (USA). Kahden päivän pääsylippu 180 mk (portilta 220).


title: Luettelo Kuusrockin esiintyjistä

text: Kuusrock 1989 järjestettiin 15.-16. heinäkuuta 1989. Festivaalialueella soittivat seuraavat esiintyjät:


title: Luettelo Kuusrockin esiintyjistä

text: A.R.G., Mengele, Mr. Dick, Clifters, Playmate, Popeda, Hearthill, Ne Luumäet, Airdash, Stone, Sielun veljet, Ultima Thule (Viro), Candlemass (Ruotsi), Zero Nine, Rainmakers (USA), Pelle Miljoona, Juliet Jonesin sydän, Miljoonasade, Topi Sorsakoski & Agents, J. Karjalainen, Del Lords (USA). Osa lauantain esiintyjistä soitti ns. rytmiteltassa. Kahden päivän pääsylippu 180 mk.


title: Luettelo Kuusrockin esiintyjistä

text:
Kuusrock 1990 järjestettiin 7.-8. heinäkuuta 1990. Festivaalialueella soittivat seuraavat esiintyjät:
Neljä ruusua, Kolmas nainen, Melrose, Zero Nine, Eppu Normaali, Alice Cooper (USA), Mr. Dick, The Balls, The Phantoms (Kanada), John Mayall's Bluesbreakers (Englanti), Tasavallan Presidentti, Clifters. Kahden päivän pääsylippu 180 mk.
Kuusrock 1991 järjestettiin 20.-21. heinäkuuta 1991. Festivaalialueella soittivat seuraavat esiintyjät:
Generators, Faff-Bey, Kolera, Kauko Röyhkä combo, Raptori, Havana Blacks, Unleashed (Ruotsi), The Fabulous Thunderbirds (USA), Syrinx & Matti Koskiala, Gregory ja Vähän Valoo, Q.Stone, Hasse Walli & Asamaan, J. Karjalainen, Värttinä, Blues Brothers Band (USA). Rytmiteltassa esiintyivät: Erkki ja Tähti, Rizzla Band, Blue Train, Henry O. ja Lost Riders. Kahden päivän pääsylippu 210 mk.


title: Särkijärvi (Ylöjärvi, Itä-Aure)

text: Särkijärvi on Pirkanmaalla Ylöjärvellä Lassilassa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Särkijärvi on osa Vähä Mustajärven valuma-aluetta.


title: Särkijärvi (Ylöjärvi, Itä-Aure)

text: Järven pituus on 550 metriä, leveys 150 metriä ja sen pinta-ala on 4,6 hehtaaria. Se sijaitsee Heinuun kaakkoispuolella ja Jakomäen pohjoispuolella olevassa painaumassa. Siihen laskee neljä metsäojaa ja sen laskuoja lähtee järven länsipäästä. Oja laskee noin 250 metrin pituisena Heinuuseen. Rantaviivan pituus on 1,2 kilometriä. Sen ympäristössä sijaitsee vain yksi maatila ja rannoille on rakennettu kaksi vapaa-ajan asuntoa. Niille johtaa tiet yhdystieltä 3351 lähtevältä pikkutieltä.


title: Paskolampi (Ylöjärvi, Itä-Aure)

text: Paskolampi on Pirkanmaalla Ylöjärvellä Itä-Aureessa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Paskolampi on osa Vähä Mustajärven valuma-aluetta.


title: Paskolampi (Ylöjärvi, Itä-Aure)

text: Lammen pituus on 350 metriä, leveys 150 metriä ja sen pinta-ala on 3,2 hehtaaria. Se sijaitsee Aurejärven koillispuolella yhdystie 3351 varrella metsäisellä suoalueella. Siihen laskee kolme suo-ojaa, joista suurin on idästä tuleva Jakopuro eli Jako-oja. Se on pitkä oja, joka on esimerkiksi Iso Vehkoslammin ja Kivijärven yhteinen laskuoja. Paskolammen oma laskuoja on 1,4 kilometriä pitkä ja se laskee Akkalammin kautta Vähä Mustajärven kaakkoispään lahteen. Rantaviivan pituus on 850 metriä. Rannat ovat voimakkaasti soistuneita ja Jakopuron viimeinen osuus on kasvamassa umpeen. Rantaan on rakennettu yksi vapaa-ajan asunto, jolle johtaa tie yhdystieltä 3351.


title: Alinen Neulalampi

text: Alinen Neulalampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Alinen Neulalampi on osa Vähä Mustajärven valuma-aluetta.


title: Alinen Neulalampi

text: Lammen pituus on 350 metriä, leveys 200 metriä ja sen pinta-ala on 3,7 hehtaaria. Se sijaitsee Heinuun ja Vähä Mustajärven pohjoispuolella. Siihen laskee kuusi suo-ojaa ja sen laskuoja on Neulalamminoja, joka yhtyy kilometrin jälkeen Heinuuseen laskevaan Heinuunojaan. Yksi tulo-ojista on myös Keskinen Neulalammen laskuoja. Siihen laskee vuorostaan Ylinen Neulalampi, jotka muodostavatkin Neulalamminojan järviketjun. Rantaviiva on noin kilometrin pituinen ja se on pääasiassa suota. Lampi on autio eikä sinne johda teitä.


title: Keskinen Neulalampi

text: Keskinen Neulalampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Keskinen Neulalampi on osa Vähä Mustajärven valuma-aluetta.


title: Keskinen Neulalampi

text: Lammen pituus on 450 metriä, leveys 400 metriä ja sen pinta-ala on 8,1 hehtaaria. Se sijaitsee Aurejärven koillispuolella Alinen Neulalammin pohjoispuolella. Siihen laskee kuusi metsäojaa, joista yksi on samalla myös Ylisen Neulalammen laskuoja. Lammen oma laskuoja laskee Aliseen Neulalampeen. Järvet kuuluvat Neulalamminojan järviketjuun. Veden keskimääräinen viipymä järvessä on 53 vuorokautta. Rantaviivan pituus on 1,5 kilometriä. Rannat ovat suurimmaksi osaksi suota. Lampi on autio eikä sinne johda muuta tietä kuin yksi kävelypolku, joka alkaa Iso Mustajärvelle johtavalta tieltä.


title: Keskinen Neulalampi

text: Järven vedenlaatu tutkittiin vuonna 1990 talvella, jolloin se todettiin olevan kirkasta, hyvin tumman väristä ja humuspitoista. Järven valuma-alueella on ojitettuja soita ja niiden laskuvedet happamoittavat järven vedet. Veden fosforipitoisuus on reheville järville ominainen. Järvi täyttää virkistyskäytön ehdot välttävästi.


title: Ylinen Neulalampi

text: Ylinen Neulalampi on Pirkanmaalla Ylöjärvellä Lassilassa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Ylinen Neulalampi on osa Vähä Mustajärven valuma-aluetta.


title: Ylinen Neulalampi

text: Lammen pituus on 450 metriä, leveys 200 metriä ja sen pinta-ala on 5,3 hehtaaria. Se sijaitsee Aurejärven koillispuolella Keskisen Neulalammen pohjoispuolella. Siihen ei ole kaivettu suo-ojia ympäröivältä suolta, mutta sen laskuoja on 1,3 kilometriä pitkä ja se laskee Keskiseen Neulalampeen. Lampi kuuluu siten Neulalamminojan järviketjuun. Rantaviivan pituus on 1,2 kilometriä ja ranta on pääasiassa suota. Rantaan on rakennettu yksi vapaa-ajan asunto, jolle tulee metsäautotie Iso Mustajärvelle johtavalta tieltä.


title: Madeleine LeBeau

text: Marie Madeleine Berthe LeBeau (10. kesäkuuta 1923 Antony, Ranska – 1. toukokuuta 2016 Estepona, Espanja) oli ranskalainen näyttelijä. Hänen tunnetuin roolinsa oli Yvonne Michael Curtizin ohjaamassa klassikkoelokuvassa "Casablanca" (1942).


title: Madeleine LeBeau

text: LeBeaun ensimmäinen puoliso oli ranskalainen näyttelijä Marcel Dalio, jonka kanssa hän pakeni Yhdysvaltoihin Ranskasta saksalaisten miehitettyä sen. Toisen avioliiton hän solmi käsikirjoittaja Tullio Pinellin kanssa.


title: Louis-Nicolas Clérambault

text: Louis-Nicolas Clérambault (19. joulukuuta 1676 Pariisi – 26. lokakuuta 1749 Pariisi) oli ranskalainen barokkisäveltäjä ja urkuri.


title: Louis-Nicolas Clérambault

text: Muusikon pojaksi syntynyt Clérambault oppi jo nuorena soittamaan viulua ja cembaloa. Hän opiskeli urkujensoittoa André Raisonin ja säveltämistä Jean-Baptiste Moreaun johdolla. Hänestä tuli Grands-Augustins-kirkon urkuri ja kuningas Ludvig XIV:n toisen vaimon, markiisitar Françoise d’Aubigné de Maintenonin hovimuusikko. Kuninkaan ja Guillaume-Gabriel Niversin kuoltua hän otti Niversin paikan Saint-Sulpicen kirkon urkurina. Hänestä tuli myös Saint-Cyrin tyttökoulun musiikinopettaja. Koulutyössään hän kehitti niin sanotun ranskalaisen kantaatin ja nousi tyylilajin mestariksi. Vuonna 1719 hänestä tuli Grands-Jacobins-kirkon urkuri opettajansa André Raisonin jälkeen.


title: Louis-Nicolas Clérambault

text: Kirkkomusiikin lisäksi Clérambault sävelsi yli 25 maallista kantaattia usein antiikin Kreikan ja Rooman mytologiaan perustuen, sonaatteija viululle ja basso continuolle, tansseja cembalolle ja useita urkuteoksia.


title: Turbo (elokuva)

text: Turbo on 18. lokakuuta 2013 ensi-iltansa saanut yhdysvaltalainen 3D-tietokoneanimaatioelokuva.


title: Place du Châtelet

text: Place du Châtelet [plas dy ʃatlɛ] on aukio Pariisin keskustassa Seinen pohjoisrannalla, Pont au Change -sillan pohjoispäässä, 1. ja 4. arrondissementin rajalla. Boulevard de Sébastopol saa alkunsa Place du Châtelet’lta.


title: Place du Châtelet

text: Aukion paikalla sijaitsi aikanaan Pariisia suojellut linnoitus Grand Châtelet, jonka Ranskan kuningas Ludvig VI Paksu rakennutti 1100-luvulla. Linnoitus purettiin vuonna 1802 Napoleonin määräyksestä ja sen tilalle rakennettiin nykyinen aukio. Aukiolle pystytettiin vuosina 1806–1808 Napoleonin voitoille omistettu arkkitehti François-Jean Brallen suunnittelema näyttävä suihkulähde Fontaine du Palmier (tunnetaan myöss nimellä "Fontaine de la Victoire", ”Voiton suihkulähde”). Suihkulähteeseen kuuluu 22 metriä korkea pylväs, jonka huipulla on Louis-Simon Boizot’n veistämä voitonjumalatarta esittävä patsas. Jalustassa on lueteltu Napoleonin voittamien taisteluiden nimiä. Suihkulähdettä siirrettiin ja korotettiin hieman aukion laajentamisen yhteydessä vuonna 1858.


title: Place du Châtelet

text: Aukion vastakkaisille laidoille valmistui vuosina 1860 ja 1862 kaksi arkkitehti Gabriel Davioudin suunnittelemaa teatteria, Théâtre du Châtelet ja Théâtre de la Ville (kaupunginteatteri).


title: Sergi Canós

text: Sergi Canós Tenés (s. 2. helmikuuta 1997 Nules) on espanjalainen jalkapalloilija, joka edustaa Englannin Mestaruussarjassa pelaavaa Norwich Citya. Pelipaikaltaan Canós on oikea laitahyökkääjä.


title: Sergi Canós

text:
Canós siirtyi kesällä 2013 FC Barcelonan juniorijoukkueesta englantilaisen Liverpoolin juniorijoukkueeseen. Elokuussa 2015 hän siirtyi lainalle Englannin mestaruussarjan Brentfordiin, jossa hän pelasi 38 ottelua onnistuen maalinteossa seitsemän kertaa. Lainasopimus päättyi toukokuussa 2016. Samalla viikolla hän teki ensiesiintymisensä Liverpoolin paidassa Englannin valioliigassa kauden viimeisessä ottelussa West Bromwich Albionia vastaan.
Kesäkuussa 2016 Canós siirtyi Norwichiin 2,5 miljoonan punnan siirtosummalla ja kirjoitti seuran kanssa nelivuotisen sopimuksen.


title: Sergi Canós

text: Canós on pelannut Espanjan nuorten maajoukkueissa.